કોલંબિયા, દક્ષિણ કેરોલિના

**કોલંબિયા** અમેરિકાના રાજ્ય દક્ષિણ કેરોલિનાનું સૌથી મોટું શહેર અને રાજધાની છે. વર્ષ 2000ની વસતીગણતરી મુજબ, આ રાજ્યની કુલ વસતી 1,16,278 હતી જ્યારે વર્ષ 2009માં શહેરની વસતી 1,29,333 હોવાનો અંદાજ વ્યક્ત કરાયો હતો.  કોલંબિયા રિચલેન્ડ કાઉન્ટીની કાઉન્ટી બેઠક છે, પણ શહેરના એક ભાગનો વિસ્તાર વધીને પડોશી લેક્ઝિંગ્ટન કાઉન્ટી સાથે ભળી ગયો છે.  આ શહેર 7,44,730 મેટ્રોપોલિટન વિસ્તારનું કેન્દ્ર છે. આ રાજ્યનું સૌથી મોટું અને સંયુક્ત રાજ્ય અમેરિકાનો 65મો મોટો મેટ્રોપોલિટન વિસ્તાર છે.  શહેરનું નામ અમેરિકાના શોધના ઇતિહાસની મધુર યાદ સાથે સંબંધિત છે. અમેરિકન શોધક ક્રિસ્ટોફર કોલંબસના નામ પરથી આ શહેરનું નામકરણ થયું છે. 

દક્ષિણ કેરોલિનાના ભૌગોલિક કેન્દ્રની ઉત્તર-પશ્ચિમે 13 માઇલ (21 કિમી)ના અંતરે સ્થિત કોલંબિયા આ રાજ્યની મધ્યમાં સ્થિત વિસ્તાર (મિડલેન્ડ્સ)નું પ્રાથમિક શહેર છે, જેમાં રાજ્યના કેન્દ્રીય વિસ્તારના અનેક પ્રાંત સામેલ છે.  કોલંબિયા બે નદીઓ સાલુડા અને બ્રોડના સંગમ પર વસેલું છે.  CNNMoney.કોમ કોલંબિયાને અમેરિકામાં નિવૃત્તિ પસાર કરવા માટે શ્રેષ્ઠ 25 સ્થળોમાંનું એક ગણાવ્યું છે અને યુએસ ન્યૂસ ઓફ વર્લ્ડ રીપોર્ટએ વર્ષ 2009ના રીપોર્ટમાં શહેરને અમેરિકામાં નિવૃત્તિ પસાર કરવા માટેના સર્વશ્રેષ્ઠ સ્થાનોની યાદીમાં તેને છઠ્ઠું સ્થાન આપ્યું છે.

ઇતિહાસ
### શરૂઆતનો ઇતિહાસ 
વર્ષ 1786માં દક્ષિણ કેરોલિના જનરલ એસેમ્બલી દ્વારા કેરોલિનાની રચના સમયે રાજ્યના સમગ્ર વિકાસ માટે કોલંબિયાનું સ્થાન મહત્વપૂર્ણ ગણવામાં આવ્યું હતું.  કોંગારી નદીના પશ્ચિમી કિનારે સ્થિત સરહદી કિલો કોંગારીઝ સાંટી નદી વ્યવસ્થામાં જળ પરિવહન વ્યવસ્થામાં મુખ્ય હતો.  પૂર્વી કિનારાની ઉચ્ચપ્રદેશો પર વધતી વસતી સાથે કિલાનો સંપર્ક સ્થાપિત કરવા વર્ષ 1754માં વસાહતી કે સાંસ્થાનિક સરકારે એક નૌકા સેવા શરૂ કરવામાં આવી હતી. 

સાંસ્થાનિક અમેરિકામાં અગાઉની અન્ય અનેક મહત્વપૂર્ણ વસતીઓની જેમ કોલંબિયા પણ એપ્પિલાચિએન પર્વતની ફોલ લાઇન પર સ્થિત છે.  ફોલ લાઇન એ પોઇન્ટ કે જગ્યા છે, જ્યાં નદીના પ્રવાહની વિરૂદ્ધ દિશામાં નૌકાયાન કરવું મુશ્કેલ થઈ જાય છે અને અત્યંત નીચે તરફ વહેતી ધારાનું એ પોઇન્ટ છે જ્યાં એક મિલને ઊર્જા પૂરી પાડવા પડતા પાણીનો ઉપયોગ સરળતાથી કરી શકાય છે. 

1796માં રાજ્યના સેનેટ સભ્ય જૉન લુઈસ ગેર્વેસએ રાજ્યની નવી રાજધાની બનાવવા માટે એક ખરડો રજૂ કર્યો હતો, જેને 22 માર્ચ, 1786ને વિધાનસભાએ મંજૂરી આપી હતી.  નવા શહેરના નામ પર ઘણી વિચારણા થઈ હતી. પ્રકાશિત લેખો અનુસાર સેનેટ સભ્ય ગેર્વેસે કહ્યું હતું કે તેમને આશા છે કે "આ શહેરમાં આપણે કોલંબિયાની પાંખો નીચે શરણ લેવું જોઈએ" કારણ કે આ જ નામ તેઓ રાખવા માગતા હતા.  એક ધારાસભ્યએ *વોશિંગ્ટન* ના નામનો આગ્રહ રાખ્યો હતો, પણ રાજ્ય સેનેટમાં 11-7 મત સાથે *કોલંબિયા * પર મંજૂરીની મહોર વાગી હતી. 

thumb|left|સેઇબેલ્સ હાઉસ, સી.1796, કોલંબિયામાં સૌથી પુરાણું છે
રાજ્યના કેન્દ્રમાં હોવાને લીધે 1786માં આ સ્થાનને નવા રાજ્યની રાજધાની સ્વરૂપે પસંદ કરવામાં આવી હતી. રાજ્ય વિધાનસભાએ વર્ષ 1790માં પહેલી વખત ત્યાં બેઠક યોજી હતી.  પોતાના અસ્તિત્વના પહેલાં બે દાયકા સુધી વિધાનસભાની પ્રત્યક્ષ સરકારને આધિન રહ્યાં પછી વર્ષ 1805માં કોલંબિયાની એક ગામ સ્વરૂપે અને પછી વર્ષ 1854માં એક શહેર સ્વરૂપે રચના કરવામાં આવી હતી. 

કોલંબિયાને સાંટી નહેરના માધ્યમથી એક સીધા જળમાર્ગ દ્વારા ચાર્લ્સટન સાથે જોડવામાં આવ્યું પછી તેના વિકાસને પ્રોત્સાહન મળ્યું હતું.  આ નહેરથી સાંટી અને કૂપર નદીઓ 22 માઇલ (37 કિમી) ભાગમાં જોડાઈ હતી. પહેલી વખત વર્ષ 1786માં તેને મંજૂરી આપવામાં આવી હતી અને તેની રચનાની કામગીરી શરૂ કરવામાં આવી હતી, જે વર્ષ 1800માં પૂર્ણ થયું હતું. આ રીતે તે સંયુક્ત રાજ્ય અમેરિકામાં સૌથી જૂની નહેરોમાંની એક નહેર બની ગઈ.  રેલવે વ્યવહારમાં વૃદ્ધિ થવાથી વર્ષ 1850ની આસપાસ તેનું નહેરનું સંચાલન બંધ કરી દેવામાં આવ્યું હતું. 

કમિશનરોએ નદીની સાથે બે ચોરસ માઇલ (ત્રણ કિમી)માં 400 બ્લોકવાળું શહેર બનાવ્યું.  આ બધા બ્લોકને અડધા એકરના પ્લોટમાં વિભાજીત કરવામાં આવ્યાં અને સટોડિયા તથા ભાવિ રહેવાસીઓને વેચી દેવાયા હતા. ગ્રાહકોને ઓછામાં ઓછા ત્રણ વર્ષમાં 30 ફૂટ (9.1 મીટર) લાંબુ અને 8 ફૂટ (5.5 મીટર) પહોળાઈ ધરાવતું ઘર બનાવવાનું હતું અથવા વાર્ષિક પાંચ ટકા દંડ ચૂકવવો પડતો હતો. ઘુમાવદાર શેરીઓ અને બે સીધી શેરીઓ 150 ફૂટ (46 મીટર) પહોળી હતી. શેષ ચોરસને પહોળા જાહેર માર્ગો 100 ફૂટમાં વહેંચવામાં આવ્યાં હતાં.  પહોળાઈનો અંદાજ એ વાત પરથી આવે છે કે ખતરનાક અને પરેશાન કરતાં મચ્છર રસ્તામાં ભૂખથી મર્યા વિના 60 ફૂટ (18 મીટર)થી વધુ ઊડી શકતા નહોતા.  કોલંબિયાના નિવાસીઓ હજુ પણ સૌથી શાનદાર પહોળા માર્ગોને આનંદ ઉઠાવી રહ્યાં છે. 

મહાસભાએ માર્ગો અને બજારનું એક પંચ બનાવ્યું ત્યારે વર્ષ 1797 સુધી સ્થાનિક સરકારમાં કમિશનર સામેલ હતા.  તેમના સમયમાં મુખ્ય ત્રણ મુદ્દા છવાયેલા રહ્યાં હતાં: જાહેરમાં નશો કરવો, જુગાર રમવું અને ગંદકી કે કચરાના નિકાલની નબળી વ્યવસ્થા.

કોલંબિયાએ સંયુક્ત રાજ્ય અમેરિકામાં આયોજનપૂર્વક વસાવાયેલા પ્રથમ શહેર સ્વરૂપે ઝડપથી વિકાસ કરવાનું શરૂ કર્યું હતું.  શતાબ્દીના અંત સુધીમાં તેની વસતી 1,000 જેટલી થવા આવી હતી. 

### 19મી સદી 
thumb|left|ખંડેરો, જે સ્ટેટ હાઉસ પરથી જોઇ શકાય છે, 1865

દક્ષિણ કેરોલિના કૉલેજની સ્થાપના વર્ષ 1801માં (હવે દક્ષિણ કેરોલિના વિશ્વવિદ્યાલય સ્વરૂપે ઓળખાય છે) કોલંબિયામાં થઈ હતી.  રાજ્યના અંતરિયાળ વિસ્તારના નાગરિકોને એકત્ર કરવા આ શહેરને સંસ્થાનની સાઇટ સ્વરૂપે પસંદ કરવામાં આવ્યું હતું.  આ ઉપરાંત દક્ષિણ કેરોલિનાના નેતાઓએ વ્યક્તિગત સ્વરૂપે સ્કૂલની પ્રગતિ અને વિકાસ પર નજર રાખવાની ઇચ્છા પ્રકટ કરી હતી.  તેની સ્થાપનાના અનેક વર્ષ પછી ડીસેમ્બરમાં અભ્યાસ આયોજિત કરવામાં આવ્યાં. તે સમયે રાજ્ય વિધાનસભાનું સત્ર ચાલુ હતું. 

કોલંબિયાને એક શહેર સ્વરૂપે પહેલો અધિકારપત્ર વર્ષ 1805માં મળ્યો હતો. એક નિમણૂંક થયેલી વિશિષ્ટ વ્યક્તિ (ઇન્ટેન્ડેન્ટ) અને છ વોર્ડન શહેરનું નિયંત્રણ કરશે.  જૉન ટેલર પ્રથમ નિર્વાચિત અધીક્ષક હતા.  પાછળથી તેમણે મહાસભાના બંને ગૃહ, કોંગ્રેસના બંને ગૃહ અને રાજ્યના રાજ્યપાલ સ્વરૂપે કાર્ય કર્યું હતું.  વર્ષ 1816 સુધી શહેરમાં 250 ઘર બની ગયા હતા અને વસતી 1,000 કરતાં વધી ગઈ હતી. 

વર્ષ 1854માં એક ચૂંટાયેલ મેયર અને છ ઉપનગરાધ્યક્ષ સાથે કોલંબિયાને શહેર સ્વરૂપે માન્યતા મળી હતી.  બે વર્ષ પછી તેમને એક કાયમી પ્રમુખ અને નવ ગસ્ત પોલીસવાળા સહિત એક પોલીસ ટુકડી મળી હતી. શહેરનો ઝડપી વિકાસ જળવાઈ રહ્યો, જેના લીધે 1850 અને 1860ના દાયકામાં કોલંબિયા ઉત્તર અને દક્ષિણ કોલંબિયામાં સૌથી મોટું આંતરદેશીય શહેર બની ગયું હતું. આ દરમિયાન રેલવે પરિવહન કોલંબિયામાં વસતીવૃદ્ધિનું મહત્વપૂર્ણ કારણ બન્યું.  1840માં જે રેલવે લાઇનો શહેર પહોંચી તે મુખ્ય સ્વરૂપે કપાસની ગાંસડીઓ પહોંચાડતી હતી, મુસાફરોને નહીં.  કપાસ કોલંબિયા સમુદાયનો આધાર બની ગયો હતો. 1850માં શહેરની દરેક વાણિજ્યિક અને આર્થિક બાબતો કપાસ સાથે સંબંધિત હતી. 

કોલંબિયાના પ્રથમ બેપ્ટિસ્ટ ચર્ચએ 17 ડીસેમ્બર, 1860ના રોજ દક્ષિણ કેરોલિના વિભાજન સંમેલનનું આયોજન કર્યું હતું.  પ્રતિનિધિઓએ વિભાજનના પક્ષમાં 159-0ના પ્રસ્તાવ પર રૂપરેખા ઘડી કાઢી.  કોલંબિયાનું સ્થાન સંઘમાં અન્ય સંમેલનો અને બેઠકો માટે આદર્શ સ્થાન બનાવી દીધું હતું.  આન્તરવિગ્રહ દરમિયાન બેન્કરો, રેલ અધિકારીઓ, શિક્ષકો અને ધર્મશાસ્ત્રીઓએ ઘણી વખત જુદાં જુદાં મુદ્દા પર ચર્ચા કરવા વારંવાર બેઠક યોજતાં. 
thumb|350px|શેરમર્નના વ્યવસાય દરમિયાન કોલંબિયાનું સળગવું, હાર્પસ વીકલી.
આન્તરવિગ્રહ દરમિયાન 17 ફેબ્રુઆરી, 1865ના રોજ જનરલ વિલિયમ ટેકુમસેહ શરમનના નેતૃત્વમાં કેન્દ્રીય સૈનિકોએ ત્યાં કબજો કરી લીધો હતો ત્યારે કોલંબિયાનો મોટા ભાગનો હિસ્સો આગમાં ભસ્મીભૂત થઈ ગયો હતો. એક દંતકથા અનુસાર, શરમન સૈનિકોએ લગાવી આગથી કોલંબિયાનું પ્રથમ બેપ્ટિસ્ટ ચર્ચ મુશ્કેલી સાથે પણ બચી શક્યું હતું.  સૈનિકોએ ચર્ચ સુધી કૂચ કરી અને જમીનની રખેવાળી કરતાં લોકોને ચર્ચના જે ભાગમાં અમેરિકાના વિભાજનની ઘોષણા પર હસ્તાક્ષર થયા હતા ત્યાં તેઓ તેમને લઈ જઈ શકવા માટે પૂછ્યું.  જમીનના વફાદાર રખેવાળોએ તેમને નજીકના વોશિંગ્ટન સ્ટ્રીટ યુનાઇટેડ મેથોડિસ્ટ ચર્ચ સુધી પહોંચાડી દીધા. આ રીતે તેમણે ઐતિહાસિક વારસાને કેન્દ્રીય સૈનિકો દ્વારા નષ્ટ થતો બચાવી લીધો હતો. 

યુદ્ધ પૂર્ણ થયા પછી તરત જ શહેર સળગી ગયું હોવા વિશે આજુબાજુ વિવાદ શરૂ થઈ ગયો.  જનરલ શરમને ભારે પવન અને પાછાં ફરતાં સૈનિકોએ માર્ગમાં એકત્ર કરેલી કપાસની ગાસંડીને આગ લગાવા માટે જવાબદારી ઠેરવી. જનરલ શરમને આગ લગાવવાના આદેશ આપ્યો હોવાની વાતને નકારી કાઢી. જોકે તેમણે કેન્દ્રીય પ્રિન્ટિંગ પ્લાન્ટ જેવા મહત્વપૂર્ણ સૈન્ય માળખાઓને નષ્ટ કરવાનો આદેશ આપ્યો હતો. સ્થાનિક રહેવાસીઓ, સૈનિકો અને એક અખબારના રીપોર્ટરે આપેલી પહેલી સૂચનાઓ અનુસાર દક્ષિણી રાજ્યોના સંઘથી અલગ થવામાં કોલંબિયા અને દક્ષિણ કેરોલિનાએ ભજવેલી નિર્ણાયક ભૂમિકા બદલ સૈનિકોએ લીધેલા બદલાની એક વાત સામે આવે છે.  તેમ છતાં અન્ય અહેવાલો તેને મોટા ભાગે સંધિની ભૂલ ગણાવે છે. જે માર્ગે જનરલ શરમનની સેનાએ શહેરમાં પ્રવેશ કર્યો હતો તે જ માર્ગે પ્રવાસીઓ આવે છે અને આગમાંથી બચી ગયેલા માળખા કે તેના અવશેષોને જોઈ શકે છે.

પુન: નિર્માણ દરમિયાન કોલંબિયા નોંધપાત્રપણે ઘ્યાન આપવા કેન્દ્રિત બન્યું.  રીપોર્ટર, પત્રકાર, મુસાફર અને પ્રવાસી એક દક્ષિણી રાજ્યની વિધાનસભાને જોવા માટે દક્ષિણ કેરોલિનાની રાજધાની શહેરમાં એકત્ર થઈ ગયા, જેના સભ્યોમાં પહેલા ગુલામો સામેલ હતાં.  વર્ષ 1865ની વિનાશક આગ પછી શહેરમાં પરિવર્તનનો પવન ફૂંકાયો, પુનઃનિર્માણના શરૂઆતના કેટલાંક વર્ષોમાં એક ધીમેધીમે બાંધકામ પ્રવૃત્તિ શરૂ થઈ અને દૂરના વિસ્તારોમાં રેલવેના પાટાના સમારકામે નાગરિકો માટે રોજગારીનું સર્જન કર્યું હતું.

### વીસમી સદી 
વીસમી સદીના શરૂઆતના કેટલાંક વર્ષોમાં કોલંબિયા એક વસ્ત્ર ઉત્પાદનના પ્રાદેશિક કેન્દ્ર સ્વરૂપે વિકાસ પામ્યું.  વર્ષ 1907માં કોલંબિયામાં રિચલેન્ડ, ગ્રાનબાય, ઓલમ્પિયા, રાજધાની શહેર, કોલંબિયા અને પાલ્મેટોમાં છ મિલો ચાલતી હતી.  8,19,000 ડૉલરના વાર્ષિક વેતન સાથે તેમાં સંયુક્ત સ્વરૂપે 3,400 શ્રમિકોની નિમણૂંક કરવામાં આવી હતી, જેથી મિડલેન્ડ્સને 48 લાખ ડૉલરથી વધારેનું આર્થિક પ્રોત્સાહન મળ્યું.

વર્ષ 1908માં મુખ્ય માર્ગના 17 બ્લોક બન્યાં ત્યાં સુધી કોલંબિયામાં એક પણ પાકો માર્ગ નહોતો. તેથી પગપાળાં ચાલતા લોકોને લાકડાનાં બ્લોક વચ્ચે કાદવકીચડમાંથી ચાલવું ન પડે તે માટે ત્યાં વિવિધ ચોક પર 115 સ્ટ્રીટ ક્રોસિંગ્સ(પગે ચાલનારાઓ માટે રસ્તો ઓળંગવાની જગ્યા) મૂકવામાં આવ્યાં હતાં, જેની દેખરેખ જાહેર સ્વરૂપે એટલે સરકાર દ્વારા કરવામાં આવતી હતી.  એક વખત પ્રાયોગિક ધોરણે વોશિંગ્ટન સ્ટ્રીટને લાકડાંનાં પાટિયાનો ઉપયોગ કરીને બનાવવામાં આવી હતી.  જ્યારે આ પાટિયા ભારે વરસાદમાં વળી ગયા અને વહી ગયા ત્યારે સ્થાનિક સ્તરે આ યોજના મંનોરંજક સાબિત થઈ હતી  વર્ષ 1925માં લાકડાંનાં પાટિયાની જગ્યાએ ડામર પાથરવામાં આવ્યું હતું. 

વર્ષ 1911-1912માં કોલંબિયામાં બાંધકામ ક્ષેત્રે તેજી આવી, જેની સાથે 25 લાખ ડોલરના મૂલ્યનું બાંધકામ થયું હતું. આ યોજનાઓમાં મેઇન અને ગેર્વેઇસ ખાતે યુનિયન બેન્કનું બિલ્ડિંગ, પાલ્મેટ્ટો નેશનલ બેન્ક, એક શોપિંગ આર્કેડ અને મેઇન અને લોરેલ (જેફરસન) અને મેઇન અને વ્હીટ (ગ્રેશમ) ખાતે એક મોટી હોટેલ સામેલ હતી. 

વર્ષ 1917માં શહેરની જેક્સનની છાવણીને અમેરિકા સૈનિક શિબિર સ્વરૂપે પસંદ કરવામા્ આવી, જે સત્તાવાર સ્વરૂપે 'ફિલ્ડ આર્ટિલરી રિપ્લેસમેન્ટ ડેપો' તરીકે વર્ગીકૃત થઈ.  પહેલી ભરતી થયેલી ટુકડી પહેલી સપ્ટેમ્બર, 1917ના રોજ શિબિરમાં પહોંચી.

1930માં, કોલંબિયા લગભગ 5,00,000 સંભવિત ગ્રાહકો સાથે એક વેપારી વિસ્તારનું કેન્દ્ર હતું. તેમાં 803 વેપારી પેઢીઓ હતી, જેમાંથી 280 દુકાનો ભોજનસામગ્રી સાથે સંબંધિત હતી.  તેમાં 58 વસ્ત્રપરિધાનના વેચાણકેન્દ્ર, 57 રેસ્ટોરાં અને ભોજનકક્ષ, 55 ઇંધણ ભરવાના સ્થાન (ફિલિંગ સ્ટેશન), 38 દવાની દુકાનો , 20ફર્નિચરની દુકાનો, 10 વાહનોના ડીલર, 11 પગરખાંની દુકાનો, સિગારેટના નવ સ્ટેન્ડો, પાંચ વિભાગીય ભંડાર અને પુસ્તકની એક દુકાન પણ હતી.  શહેરની અંદર 111 જથ્થાબંધ વિતરકો હતા. તેમાંથી એક તૃત્યાંશ લોકો ખાદ્ય સામગ્રીનો વેપાર કરતાં હતાં.

વર્ષ 1934માં શહેર દ્વારા મુખ્ય લૉરેલ સ્ટ્રીટના ખૂણા પર સ્થિત ફેડરલ કોર્ટને સિટી હૉલ સ્વરૂપે ઉપયોગ કરવા ખરીદવામાં આવી.  નજીકના વિન્સબોરોમાંથી લાવવામાં આવેલ ગ્રેનાઇટથી બનેલા કોલંબિયા સિટી હૉલ નેશનલ રજીસ્ટર ઓફ હિસ્ટોરીક પ્લેસની યાદીમાં સામેલ છે. રાષ્ટ્રપતિ યુલિસેસ એસ ગ્રેટના ફેડરલ આર્કિટેક્ટ (વાસ્તુકાર) આલ્ફ્રેડ બિલ્ટ મિલેટ દ્વારા રૂપરેખા તૈયાર પામેલા આ મકાનનું નિર્માણ વર્ષ 1876માં પૂરું થયું. વોશિંગ્ટન ડી સીમાં પોતાના કાર્યકારિણી કાર્યાલય મકાનની રૂપરેખા માટે વિશેષ સ્વરૂપે જાણીતા મિલેટે આ મકાનની રૂપરેખા એક ક્લોક ટાવર સાથે તૈયાર કરી હતી.  પણ તેના માટે વધારે મૂડીની જરૂરી હોવાથી તેને પડતી મૂકવામાં આવી હતી.  સિટી હૉલની દિવાલો પર કોલંબિયાની શરૂઆતની ઐતિહાસિક તસ્વીરો સાથે મિલેટના મૂળ ચિત્રની નકલો જોઈ શકાય છે. 

તે સમયે નેતાઓ દ્વારા સૈન્ય સ્થાપનને જરૂરી સ્થાયિત્વ પ્રદાન કર્યું તાં ફરી સક્રિય થયેલો જેક્સન કેમ્પ વર્ષ 1940માં ફોર્ટ જેક્સન બની ગયો. પેન્ટાગોન તરફથી મંજૂરી મળતાં વર્ષ 1968ની શરદ ઋતુમાં કિલ્લાને શહેરમાં ભેળવી દેવાયો.

1940ના દાયકાની શરૂઆતમાં, બીજા વિશ્વયુદ્ધમાં અમેરિકાના પ્રવેશ માટે કારણભૂત બનેલા પર્લ હાર્બરના પ્રસિદ્ધ હુમલાના થોડા સમય પછી લેફ્ટનન્ટ કર્નલ જિમ્મી ડુલિટિલ અને તેમના પ્રસિદ્ધ પાયલોટોના જૂથે ટોક્યો પર ડુલિટિલ હુમલા માટે તાલીમ શરૂ કરી,જે અત્યારે કોલંબિયા મહાનગર હવાઇમથક છે. તેમને બી-25 મિશેલ બોંબવર્ષકોમાં તાલીમ આપવામાં આવી. વિમાનનું આ જ મોડલ હવે કોલંબિયાના ઓવેન્સ ફિલ્ડના કર્ટિસ-રાઇટ હેંગરમાં સ્થિત છે. 

1940ના દાયકાને કોલંબિયામાં જિમ ક્રોનાં કાયદાઓઅને રંગભેદને દૂર કરવાના પ્રયાસોની શરૂઆત સ્વરૂપે જોવામાં આવે છે.  વર્ષ 1945માં એક સંઘ ન્યાયાધિશએ શહેરના કાળા શિક્ષકો તેમની સમકક્ષના ગોરા શિક્ષકો જેટલું વેતન મેળવવાને હકદાર છે તેવો ચુકાદો આપ્યો. જોકે તે પછીના વર્ષોમાં રાજ્યએ કાળા શિક્ષકો પાસેથી તેમની શૈક્ષણિક માન્યતા છીનવી લેવાનો પ્રયાસ કર્યો હતો.  શહેરના કાળા નાગરિકોએ સમાનતાની માગણી કરી હતી તેવા મુદ્દાઓમાં મતદાનનો અધિકાર આપવાનો અને ભેદભાવ (ખાસ કરીને સરકારી શાળાઓ વિશે) દૂર કરવાની વાત સામેલ હતી.  21 ઓગસ્ટ, 1962ના રોજ શહેરના કેન્દ્રીય વ્યાવસાયિક વિસ્તાર (ડાઉનટાઉન)માં સ્થિત આઠ ચેઇન સ્ટોર દ્વારા પહેલી વખત કાળા અમેરિકનોને લંચ (બપોરનું ભોજન) પીરસવામાં આવ્યું.  દક્ષિણ કેરોલિના વિશ્વવિદ્યાલયે વર્ષ 1963માં પહેલી વખત શ્યામ કે અશ્વેત કે કાળા વિદ્યાર્થીઓને પ્રવેશ આપ્યો. લગભગ તે સમયની આસપાસ અમેરિકનોમાં રંગભેદની માન્યતા મોટા પાયે દૂર થઈ ગઈ હતી. અશ્વેત અમેરિકનોએ જુદી જુદી નગરપાલિકના બોર્ડના પંચમાં સભ્યપદ મેળવ્યું અને શહેરના સત્તામંડળ દ્વારા કામ પર રાખવાની ભેદભાવ વિનાની અને સમાનતા સ્થાપિત કરતી નીતિ અપનાવી હતી. આ જ પ્રકારની અન્ય બાબતોના કારણે શહેરની પ્રતિષ્ઠામાં વધારો થયો અને વર્ષ 1964માં બીજી વખત (પહેલી વખત 1951માં) તેને ઓલ-અમેરિકા સિટી એવોર્ડ મળ્યો. વર્ષ 1965માં *ન્યૂઝવીક * સામયિકમાં પ્રકાશિત થયેલા એક લેખમાં એક શહેર સ્વરૂપે કોલંબિયાની પ્રશંસા કરવામાં આવી અને લખ્યું કે "આ શહેરે રંગભેદના સિદ્ધાંતરૂપી પ્લેગમાંથી મુક્તિ મેળવી લીધી છે."

1950ના દાયકા દરમિયાન આ વિસ્તારની વસતી સતત વધતી રહી અને કોલંબિયા શહેરની મર્યાદામાં રહેતા 97,433 લોકોની સાથે 1,86,844થી વધીને 2,86,828 થઈ ગઈ. આ રીતે તેમાં 40 ટકાની વૃદ્ધિ જોવા મળી છે.
right|thumb|રોબર્ટ મિલ્સ હાઉસ
કોલંબિયા શહેર અત્યારે જે સ્વરૂપે છે, તેને આકાર આપવામાં ઐતિહાસિક પરિક્ષણે મહત્વપૂર્ણ ભૂમિકા ભજવી છે. વર્ષ 1967માં ઐતિહાસિક રોબર્ટ મિલ્સ હાઉસનું પુનર્નિર્માણ કરવામાં આવ્યું, જેણે હેમ્પટન-પ્રેસ્ટન હાઉસ જેવી ઐતિહાસિક રચનાઓ અને રાષ્ટ્રપ્રમુખ વુડ્રો વિલ્સન, મેક્સી ગ્રેગ, મેરી બોયકિન ચેસ્ટનટ, સેલિયા મેન સાથે જોડાયેલા ઘરોને નવિનીકરણ અને પુનર્નિર્માણ માટે પ્રેરિત કર્યા. 1970ના દાયકાની શરૂઆતમાં દક્ષિણ કેરોલિના વિશ્વવિદ્યાલયએ પોતાના 'હૉર્સશૂ'ના નવીનીકરણની પહેલ કરી.  તે સમયે ઐતિહાસિક હિતમાં વૃદ્ધિ થવાના કારણે તે વિસ્તારના અનેક સંગ્રહાલયોને પણ લાભ મળ્યો, જેમાં ફોર્ટ જેક્સન મ્યુઝિયમ, દક્ષિણ કેરોલિના વિશ્વવિદ્યાલય સંકુલ સ્થિત ધ મેક્કિસિક મ્યુઝિયમ સામેલ છે. મુખ્યત્વે 1988માં ખોલવામાં આવેલા દક્ષિણ કેરોલિના સ્ટેટ મ્યુઝિયમને મોટો ફાયદો થયો હતો.

મેયર કિર્કમેન ફિનેલ જૂનિયરે ઐતિહાસિક કોંગારી વિસ્ટા જિલ્લામાં સીબોર્ડ પાર્કના નવિનીકરણમાં મહત્વપૂર્ણ ભૂમિકા ભજવી હતી. સીબોર્ડ પાર્કને હવે ફિનલે પાર્ક કહેવાય છે. તેની સાથે સંકિલત છ કરોડ ડોલરનું પાલમેટ્ટો સેન્ટર પેકેજ આપવામાં આવ્યું જેના કારણે કોલંબિયાને ઓફિસ ટાવર, પાર્કિંગ ગેરેજ અને કોલંબિયા મેરિયટ મળ્યું, જેને 1983માં ખોલવામાં આવ્યું હતું. 

વર્ષ 1980માં કોલંબિયા મેટ્રોપોલિયનની વસતી 4,10,088 થઈ ગઈ અને 1990માં આ આંકડો લગભગ 4,70,000ને પાર કરી ગયો.

### તાજેતરનો ઇતિહાસ 
left|thumb|એસસી સ્ટેટહાઉસ સ્ટેપ્સ પરથી મેઇન સ્ટ્રીટ કોરીડોરનો વ્યુ
1990 અને 2000ના શરૂઆતના દાયકાઓમાં શહેરીના મઘ્ય વિસ્તારમાં જીવતંતા જોવા મળી હતી.  એક સમયે વેરહાઉસ ડિસ્ટ્રિક્ટ તરીકે જાણીતો કોંગારી વિસ્ટા જિલ્લો ગેરવાઇસ સ્ટ્રીટ સાથે વિવિધ આર્ટ ગેલેરી, દુકાનો અને રેસ્ટોરાંથી ધમધમતો જિલ્લો બની ગયો.  કોલોનિયલ લાઇફ એરેના (જે અગાઉ કેરોલિના સેન્ટર તરીકે જાણીતો હતો) વર્ષ 2000માં ખોલવામાં આવ્યો, જેના પગલે અનેક મોટા નામો ધરાવતા સંગીત સમારંભો અને કાર્યક્રમોમાં આવ્યો.  કોલંબિયા મેટ્રોપોલિટન કન્વેન્શન સેન્ટર વર્ષ 2004માં ખોલવામાં આવ્યું અને એક નવી પરંપરા કેન્દ્રિત હોટલ સપ્ટેમ્બર, 2007માં ખોલવામાં આવી.

## ભૂગોળ અને આબોહવા 
કોલંબિયાની સૌથી રસપ્રદ ભૌગોલિક વિશિષ્ટતા ફોલ લાઇન છે, જે ઊંચી જમીન અને કિનારાના મેદાન વચ્ચે સરહદનું કામ કરે છે તથા જેના કારણે પહાડી વિસ્તારોની નદીઓ ઝરણાં સ્વરૂપે મેદાનોમાં પહોંચે છે અથવા નદીઓમાં જળપ્રવાહ અત્યંત ઝડપી હોય છે.  કોલંબિયા કોંગારી નદીના ઝરણાના કિનારે વિકસ્યું છે, જે બ્રોડ નદી અને સાલુડા નદીના સંગમે બન્યું છે. નદીમાં નૌકાપરિવહન માટે કોંગારી સૌથી વધુ અંતરે સ્થિત દેશી કેન્દ્ર હતું.  કોલંબિયામાં મિલોને શરૂઆતમાં વીજળી ઝરણાના પાણીમાંથી મળતી હતી.  શહેરનું મૂડીકરણ તે સ્થાને થયું જ્યાં ત્રણ નદીઓ સામેલ છે અને તેનું નામ "ધ કોલંબિયા રિવરબેન્ક ક્ષેત્ર" રાખવામાં આવ્યું. કોલંબિયા એટલાન્ટિક મહાસાગર અને બ્લુ રિઝ પહાડોના લગભગ અડધા માર્ગે સ્થિત છે અને 292 ફૂટ (89 મીટર) ઊંચાઈ પર સ્થિત છે. 

સંયુક્ત રાજ્ય અમેરિકા જનગણના બ્યૂરો અનુસાર, શહેરનો કુલ વિસ્તાર છે, જેમાં જમીનવિસ્તાર છે અને તેનો ભાગ (1.96%)પાણીનો છે.  કોલંબિયાનો જમીન વિસ્તાર લગભગ 2/3 ભાગ ફોર્ટ જેક્સનના સૈન્ય સંકુલમાં સ્થિત છે જેમાં મોટા ભાગની જમીન તાલીમ માટે ખાલી પડી છે.  શહેરનો વાસ્તવિક રહેવાસી વિસ્તાર ચોરસ માઇલથી થોડો વધારે છે. 

કોલંબિયામાં હળવો શિયાળો, ગરમ વસંત અને શરદ ઋતુઓ તથા અત્યંત ગરમ અને ભેજયુક્ત ઉનાળા સાથે બાષ્પીય ઉપઉષ્ણકટિબંધીય હવામાન (કોપેન *સીએફએ * (Köppen CFA)) જોવા મળે છે.  આ વિસ્તારમાં સરેરાશ 56 રાત ગલનબિંદુની નીચેના તાપમાનથી યુક્ત હોય છે, પણ તેનાથી વધુ ઠંડી ભાગ્યે જ જોવા મળે છે. શહેર માટે પ્રચારનું હાલનું સૂત્ર "પ્રસિદ્ધ ગરમ કોલંબિયા" છે. પણ આ સૂત્રને વર્ષ 1865માં જનરલ વિલિયમ ટી શરમનના નેતૃત્વમાં કેન્દ્રીય બળોએ કબજો કર્યા પછી શહરને ભસ્મીભૂત કરનાર આગના એક કુટિલ સંદર્ભ સ્વરૂપે પણ જોવામાં આવે છે. 

વાર્ષિક વરસાદ ઉનાળાના મહિનાઓમાં સૌથી વધુ થાય છે અને વસંત તથા પાનખર ઋતુમાં સૌથી ઓછો થાય છે.  **સરેરાશ ** બરફવર્ષા થાય છે, પણ મોટા ભાગના વર્ષોમાં કોઈ બરફવર્ષા થતી નથી, તેથી મધ્ય ઋતુગત માત્રા શૂન્ય છે. દક્ષિણપૂર્વના અન્ય શહેરોની જેમ આ શહેર પણ વિપરીત વર્તણૂક ધરાવે છે, જે ઓઝોન અને અન્ય પ્રદૂષકોને જકડી લે છે.

## મહાનગરીય વિસ્તારો 
અમેરિકાના વસતીગણતરી વિભાગે વર્ષ 2009માં લગાવવામાં આવેલા અનુસાર કોલંબિયાના મહાનગરીય વિસ્તારોની વસતી 7,44,430 હતી. કોલંબિયા-ન્યૂબેરી સંયુક્ત સ્ટેટેસ્ટિકલ વિસ્તારની રચના કરવા કોલંબિયાને ન્યૂબેરી મહાનગરીય વિસ્તાર સાથે ભેળવવામાં આવ્યું, જ્યાં વર્ષ 2009ની વસતીગણતરી અનુસાર 7,83,493 હોવાનો અંદાજ છે અને આ દક્ષિણ કેરોલિના બીજું સૌથી મોટું અને સૌથી ઝડપથી વધતી સીએસએ (CSA) છે.

કોલંબિયાની મહાનગરીય તાલુકામાં સામેલ છેઃ

* રિચલેન્ડ તાલુકા
* લેક્સિંગ્ટન તાલુકા 
* ફેરફિલ્ડ તાલુકા 
* કેલહોન તાલુકા 
* કેરશાવ તાલુકા 
* સલુડા તાલુકા

કોલંબિયાના ઉપનગરો અને પરિસરમાં સામેલ છેઃ

* સેન્ટ એંડ્રુઝ, રિચલેન્ડ કાઉન્ટીઃ વસ્તી 21,814 (અસંગઠિત)
* સેવન ઓક્સ, લેક્સિંગ્ટન કાઉન્ટીઃ વસ્તી 15,755 (અસંગઠિત)
* લેક્સિંગ્ટનઃ વસ્તી  14,329
* ડેન્ટસવિલ્લે, રિચલેન્ડ કાઉન્ટીઃ વસ્તી 13,009 (અસંગઠિત)
* પશ્ચિમ કોલંબિયા: વસ્તી  13,064
* કાયસે, લેક્સિંગ્ટન કાઉન્ટીઃ વસ્તી  12,150

* ઇર્મો: વસ્તી  11,039
* ફોરેસ્ટ એકર્સ: વસ્તી  10,908
* વૂડફિલ્ડ, રિચલેન્ડ કાઉન્ટીઃ વસ્તી. 9238 (અસંગઠિત) 
* રેડ બેન્ક, લેક્સિંગ્ટન કાઉન્ટી: વસ્તી. 8811 (અસંગઠિત) 
* ઓક ગ્રોવ, લેક્સિંગ્ટન કાઉન્ટીઃ વસ્તી. 8183 (અસંગઠિત) 
* કેમડેન: વસ્તી. 6,682  6,682
* લુગોફ, કર્શાવ કાઉન્ટીઃ વસ્તી. 6278 (અસંગઠિત) 

## આંતરમાળખાકીય સુવિધાઓ 
### કાયદો અને સરકાર 
કોલંબિયા શહેરની સરકાર કાઉન્સિલ-મેનેજર સ્વરૂપની છે.  દર ચાર વર્ષે મેયર અને નગર પરિષદની ચૂંટણી, કોઈ કાર્યકાળની સીમા વગર, બેકી વર્ષે વસંત ઋતુમાં ચૂંટણીનું આયોજન થાય છે.  કાઉન્સિલ-મેનેજર સીસ્ટમમાં અન્ય મેયરની જેમ કોલંબિયા મેયરને પરિષદ દ્વારા પસાર થયેલા વટહુકમોનો વીટો કરવાનો અધિકાર છે. વીટોને કાઉન્સિલની બે તૃતિયાંશ બહુમતી અટકાવી શકાય છે. કાઉન્સિલ એક શહેર વ્યવસ્થાપક (મેનેજર)ને મુખ્ય વહીવટી અધિકારીની સેવા માટે નિમે છે.  અત્યારે શહેરના મેનેજર સ્ટીવ ગેન્ટ છે. 

હાલના મેયર સ્ટીવ બિન્યામિન (ડી) છે.  કોલંબિયામાં દર ચાર વર્ષ પછી મેયરની ચૂંટણી થાય છે અને તેમના કાર્યકાળની સીમા હોતી નથી. 

નગર પરિષદ છ સભ્યોની બનેલી હોય છે. (ચાર જિલ્લામાંથી અને બે વ્યાપક વિસ્તારમાંથી હોય છે. નગર પરિષદ પર નીતિઓ અને કાયદા લાગૂ કરવાની જવાબદારી હોય છે, જેનાથી ભવિષ્ય સમુદાય અને આર્થિક વિકાસ માટે નિયમો અને વિનિમયોને લાગૂ કરવાની સાથે શહેર સેવાઓ અને ઓર્ડલી અને કુશળ સંચાલન માટે સહાયતા પ્રદાન કરવી.

**વ્યાપક** 
* ટમાઇકા આઇઝેક ડિવાઇન
* ડેનિયલ જે રિક્કેંમેન

**જિલ્લા** 
* 1: સૈમ ડેવિસ 
* 2: બ્રાયન ડે કુઇન્સે ન્યૂમેન 
* 3: બેલિન્ડા ગેર્ગેલ 
* 4: લેયોના પ્લોઘ 

*કોલંબિયા, દક્ષિણ કારોલિનાના ભૂતપૂર્વ મેયરો, અંગેનો સંબંધિત લેખ જુઓ * 

શહેરનું પોલીસ દળ કોલંબિયા પોલીસ વિભાગ છે.  મુખ્ય પોલીસ શહેરના વ્યવસ્થાપક (મેનેજર)ને જવાબદાર હોય છે અત્યારે મુખ્ય પોલીસનું પદ ખાલી છે, પણ નગર પરિષદ હાલમાં રિચલેન્ડ કાઉન્ટી શેરિફ લિઓન લૉટને બંધારણીય વ્યવસ્થા અંતર્ગત સીપીડીની દેખરેખ રાખવાના પ્રસ્તાવની સમીક્ષા કરી રહી છે. 

દક્ષિણ કેરોલિનાનો સુધારણા વિભાગ કોલંબિયામાં જુદી જુદી સંશોધન સેવાઓ પૂરી પાડે છે. તેનું વડુંમથક કોલંબિયામાં છે. તેમાં બ્રોડ નદી સુધારક સંસ્થા, ગુડમેન સુધારક સંસ્થા, કેમિલી ગ્રિફિન ગ્રેહામ સુધારક સંસ્થા, સ્ટીવેન્શન સુધારક સંસ્થા, કેમ્પબેલ અને પ્રી-રીલીઝ કેન્દ્ર સામાવેશ થાય છે. ગ્રેહામમાં રાજ્યની મૃત્યુદંડની સજા પામેલી મહિલાઓને રાખવામાં આવે છે.   દક્ષિણ કેરોલિનાના પ્રાણદંડ કક્ષ બ્રોડ નદી પર સ્થિત છે.  1990થી 1997 સુધી રાજ્યના મૃત્યુદંડની સજા પામેલા પુરુષોને બ્રોડ રિવરમાં રાખવામાં આવતા હતા.

### સૈનિક સંસ્થાઓ 
* ફોર્ટ જેક્સન
ફોર્ટ જેક્સન અમેરિકી સેનાની સૌથી મોટી તાલીમ પોસ્ટ છે.
* મૈક એન્ટાયર સંયુક્ત રાષ્ટ્રીય રક્ષક સ્ટેશન
દક્ષિણ કેરોલિના એર નેશનલ ગાર્ડની કમાન હેઠળ.

### શિક્ષણ 
#### કોલેજો અને યુનિવર્સિટીઓ 
કોલંબિયા, **દક્ષિણ કેરોલિયના યુનિવર્સિટીનું ** મુખ્ય સંકુલ છે, જે વર્ષ 1801માં દક્ષિણ કેરોલિના કોલેજ સ્વરૂપે શરૂ થઈ હતી અને વર્ષ 1906માં દક્ષિણ કેરોલિના યુનિવર્સિટી બની હતી.  યુનિવર્સિટી પાસે વિવિધ 350 ડિગ્રીના કાર્યક્રમ છે અને 15 ડિગ્રી આપતી કોલેજો અને સ્કૂલો અંતર્ગત 27,500થી વધારે વિદ્યાર્થીઓ રજિસ્ટર્ડ થાય છે.  આ એક સિટી યુનિવર્સિટી છે, જે કોલંબિયામાં સ્થિત છે. thumb|right|યુએસસી ખાતે હોરશુ
કાર્નેગી ફાઉન્ડેશન ફોર ધ એડવાન્સમેન્ટ ઓફ ટીચિંગ દ્વારા યુનિવર્સિટીને "અત્યંત મોટા પાયે સંશોધન પ્રવૃત્તિ" માટે એક સંશોધન સંસ્થા સ્વરૂપે માન્યતા આપી છે.  સ્કૂલની પાસે પણ જગપ્રસિદ્ધ આંતરરાષ્ટ્રીય વ્યાપાર કાર્યક્રમ છે અને ઉપસ્નાતક આંતરરાષ્ટ્રીય વ્યાપાર કાર્યક્રમ માટે તે દેશમાં પ્રથમ ક્રમાંકે અને વર્ષ 2006માં યુ એસ ન્યૂઝ એન્ડ વર્લ્ડ રીપોર્ટ કોલેજ અને સ્નાતક માર્ગદર્શિકામાં તેના સ્નાતક આંતરરાષ્ટ્રીય વ્યાપાર કાર્યક્રમ માટે બીજા ક્રમ પર છે.  દક્ષિણ કેરોલિના યુનિવર્સિટીની 101 યુનિવર્સિટી કાર્યક્રમોને પણ યુ એસ ન્યૂઝ એન્ડ વર્લ્ડ રીપોર્ટમાં દેશના આ પ્રકારના સર્વોચત્તમ કક્ષાના કાર્યક્રમોમાંના એક કાર્યક્રમ તરીકે દર્શાવવામાં આવે છે.  આ યુનિવર્સીટી દેશના પ્રથમ નેશનલ સાયન્ય ફાઉન્ડેશન ઈન્ડસ્ટ્રીઝ /ફ્યુઅલ સેલ માટે યુનિવર્સિટી કોઓપરેટીવ રીસર્ચ સેન્ટરનું પણ ઘર છે.

દક્ષિણ કેરોલિના યુનિવર્સિટીને વૈશ્વિક સ્તરની સંશોધન અને ટેકનોલોજી સ્કૂલ બનાવવાની દિશામાં સક્ષમ પહેલ કરતાં યુનિવર્સિટી ઇનોવિસ્ટા બનાવી રહી છે, જે મૂળ સંકુલ અને કોંગારી નદીના કિનારા વચ્ચે સ્થિત એક અદ્વિતીય "નવસંશોધન જિલ્લો" હશે.  ઇનોવિસ્ટાનું લક્ષ્ય માપદંડ નિર્ધારિત કરનાર વાતાવરણ બનાવવાનું છે, જે સમકાલિન શહેરી વાતાવરણની અંદર રીટેલ, રેસ્ટોરાં, રહેઠાણ અને સ્થિત મનોરંજક સુવિધાઓનો સમન્વય સાથે જાહેર અને ખાનગી ક્ષેત્રોના સંશોધન અને સંશોધનકર્તાઓને દ્વારા જીવંતતા દર્શાવે છે. 

કોલંબિયામાં નીચે મુજબ શૈક્ષણિક સંસ્થાઓ પણ છેઃ 
* **એલન યુનિવર્સિટી**  - એલન યુનિવર્સિટીની સ્થાપના વર્ષ 1870માંઆફ્રિકન મેથોડિસ્ટ એપિસ્કોપલ ચર્ચ એ કરી હતી.  તેનો પ્રખ્યાત ઇતિહાસ છે. 
* **બેનેડિક્ટ કોલેજ**  - વર્ષ 1870માં સ્થાપિત, બેનેડિક્ટ એક સ્વતંત્ર સહશિક્ષણ કોલેજ છે.  બેનેડિક્ટ 39 યુનાઇટેડ નીગ્રો કોલેજ ફંડ શાળાઓમાંની સૌથી ઝડપથી પ્રગતિ કરનારી એક છે.  શાળાઓ રજિસ્ટ્રેશનની વૃદ્ધિ સાથે બેનેડિક્ટએ સરેરાશ સેટ સ્કોર, ઓનર્સ કોલેજોમાં રજિસ્ટ્રેશન રેટ, મૂડી આપનાર ડોલરો અને સંશોધન માટે અસંખ્ય દાનમાં પણ વધારો કર્યો છે.  તાજેતરમાં બેનેડિક્ટમાં જુદાં જુદાં વિવાદોની હારમાળા સર્જાઈ હતી, જેમાં પોતાના પ્રયાસોના આધારે 60 ટકા સુધીનો ગ્રેડ સામેલ છે. તેના પગલે તેને માન્યતા ગુમાવવાનું જોખમ ઊભું થયું હતું.  જોકે હાલના મહિનાઓમાં કોલેજે તેની નાણાકીય સ્થિતિમાં સુધારો કર્યો છે અને હવે પોતાના વિદ્યાર્થીઓની સંખ્યામાં વધારો કરવાનો પ્રયાસ કરી રહી છે. 
* **કોલંબિયા કોલેજ ** - વર્ષ 1854માં સ્થાપિત કોલંબિયા કોલેજ એક ખાનગી કોલેજ છે. ચાર વર્ષ મહિલાઓ માટે ઉદાર કળા કોલેજ, સહશિક્ષણની સાથે સાંજની કોલેજ અને સ્નાતક કોલેજ પણ છે. યુ. એસ. ન્યૂઝ એન્ડ વર્લ્ડ રીપોર્ટ દ્વારા 1994થી આ કોલેજને દક્ષિણમાં ટોચની 10 પ્રાદેશિક ઉદાર કળા કોલેજમાંથી એક કોલેજ તરીકે સ્થાન આપવામાં આવ્યું છે. 
* **કોલંબિયા આંતરરાષ્ટ્રીય યુનિવર્સિટી ** - કોલંબિયા આંતરરાષ્ટ્રીય યુનિવર્સિટી બાઇબલ પર આધારિત ખાનગી ખ્રિસ્તી સંસ્થા છે જે "પુરુષો અને મહિલાઓના તારણહારને જાણવા અને તેમના વિશે જણાવવા તૈયાર કરવા" પ્રતિબદ્ધ છે.  વર્ષ 1923માં સ્થાપિત સીઆઇયુ (CIU)ને દુનિયામાં મંત્રાલય તાલીમ કાર્યક્રમ પ્રદાન કરનાર મુખ્ય કેન્દ્ર સ્વરૂપે માન્યતા મળી છે.
* **લુથેરાન થીયોલોજીકલ સાઉધર્ન સેમિનરી**  - 1830માં સ્થાપિત આ સંસ્થા અમેરિકામાં ઈવાનગેલીકલ લુથેરાન ચર્ચની પાદરીઓ તૈયાર કરવાની શાળા છે.  ઉત્તર અમેરિકામાં સૌથી જૂનાં લુથેરાન શૈક્ષણિક કેન્દ્રોમાંથી એક છે, સાઉધર્ન ધર્મશાસ્ત્રની પૂર્ણ સ્વરૂપે માન્યતાપ્રાપ્ત કોલેજ છે, જેમાં મહિલાઓ અને પુરુષોને ચર્ચના વ્યવસ્થાપન અને મંત્રાલયો માટે વિધિવત રીતે તૈયાર કરવામાં આવે છે.  વૂડેડ સંકુલ કોલંબિયાના સેમિનરી રીઝની ઉપર સ્થિત છે, જે મિડલેન્ડ્સનું સર્વોચ્ચ બિંદુ છે અને શહેરના ભૌગોલિક કેન્દ્ર પાસે છે. 
* **મિડલેન્ડ્સ ટેકનિકલ કોલેજ**  - મિડલેન્ડ્સ ટેક એ સાઉથ કેરોલિના ટેકનિકલ કોલેજ સીસ્ટમનો ભાગ છે. અહીં બે વર્ષની વિસ્તૃત, જાહેર, સામુદાયિક કોલેજ છે. અહીં ચાર વર્ષમાં કોલેજ હસ્તાંતરણનો વિકલ્પ છે અને શિક્ષણ સતત ચાલુ રહી શકે છે.  નાના વર્ગો વ્યક્તિગત માર્ગદર્શન અને વિદ્યાર્થી સમર્થન સેવાઓ પ્રદાન કરે છે.  કોલેજમાં ભણાવતા મોટા ભાગના શિક્ષકોએ સ્નાતકોત્તર કે 'ડૉક્ટર'ની પદવી મેળવેલી છે. 
* **ફોર્ટિસ કોલેજ ** - ફોર્ટિસ કોલેજ એજ્યુકેશનલ એફીલીયેટ કોર્પોરેશનનો ભાગ છે, અને ઘણાં વિવિધ કારકિર્દીલક્ષી ડિગ્રી પ્રદાન કરે છે.
* **રેમિંગ્ટન કોલેજ**  - આ કોલેજની શરૂઆત માર્ચ, 2009માં કરવામાં આવી અને ડિપ્લોમાની પ્રથમ બેચ શરૂ થઈ છે - 26 મે, 2009ના રોજ વિદ્યાર્થીઓની શોઘ ચાલુ કરાઈ હતી. 
* **સાઉથ કેરોલિના સ્કૂલ ઓફ લીડરશિપ**  - વર્ષ 2006માં સ્થાપિત સાઉથ કેરોલિના સ્કૂલ ઓફ લીડરશિપ (SCSL) માધ્યમિક પછી "ખાલી વર્ષ"ની શાળા છે, જે મુખ્યત્વે ઇસાઈ શિસ્ત અને નેતૃત્વ વિકાસ પર ધ્યાન કેન્દ્રીત કરે છે.  એસસીએસએલ (SCSL) વેલી ફોર્જ ક્રિશ્ચિયન કોલેજમાંથી અભ્યાસક્રમનો ઉપયોગ કરે છે. 

કોલંબિયા જુદાં જુદાં વિસ્તરણ સંકુલોનું પણ કેન્દ્ર છે, જેમાં અર્સકિન થિયોલોજિકલ સેમિનરી, સાઉથ યુનિવર્સિટી અને યુનિવર્સિટી ઓફ ફોએનિક્સ પણ સામેલ છે. 

#### ખાનગી શાળા 
* બેન લીપ્પેન સ્કૂલ 
* બેથેલ લર્નીંગ સેન્ટરસ 
* કાર્ડીનલ ન્યુમેન હાઈ સ્કૂલ
* સેન્ટ્રલ કારોલિના ક્રિશ્ચન એકેડમી
* કોલંબિયા જેવિશ ડે સ્કૂલ  
* કોલોનીઅલ ક્રિશ્ચન એકેડેમી 
* કોન્વેન્ટ ક્લાસીકલ ક્રિશ્ચન સ્કૂલ
* ગ્લેનફોરેસ્ટ સ્કૂલ
* ગ્રેસ ક્રિશ્ચન સ્કૂલ
* હામ્મોન્ડ સ્કૂલ
* હારમની સ્કૂલ  
* હેથવુડ સ્કૂલ
* હેરિટેજ ક્રિશ્ચન એકેડેમી 
* ઈસ્લામીક એકેડેમી ઓફ કોલંબિયા
* પાલ્મેટ્ટે બાપ્ટીસ્ટ એકેડેમી 
* સેન્ડહીલસ સ્કૂલ
* સેન્ટ જોહ્ન નેઉમાન્ન કેથોલીક સ્કૂલ 
* સેન્ટ જોસેફ કેથોલીક સ્કૂલ 
* સેન્ટ માર્ટીન ડે પોર્રેસ કેથોલીક સ્કૂલ 
* સેન્ટ પીટરસ કેથોલીક સ્કૂલ  
* ટીમ્મેરમેન સ્કૂલ 
* વી.વી રૈડ એલીમેન્ટરી 

#### જાહેર શાળાઓ 
* રીચલેન્ડ કાઉન્ટી સ્કૂલ ડીસ્ટ્રીક્ટ વન 
* રીચલેન્ડ કાઉન્ટી સ્કૂલ ડીસ્ટ્રીક્ટ ટુ 
* લેક્સીન્ગટન કાઉન્ટી સ્કૂલ ડીસ્ટ્રીક્ટ વન 
* લેક્સીન્ગટન કાઉન્ટી સ્કૂલ ડીસ્ટ્રીક્ટ ટુ 
* લેક્સીન્ગટન એન્ડ રીચલેન્ડ કાઉન્ટી સ્કૂલ ડીસ્ટ્રીક્ટ ફાઈવ

### આરોગ્ય વ્યવસ્થાઓ 
સિસ્ટર્સ ઓફ ચેરિટી પ્રોવિડેન્સ હોસ્પિટલ્સ  એ સિસ્ટર્સ ઓફ ચેરિટી ઓફ સેન્ટ ઓગસ્ટિન (સીએસએ) (CSA) આરોગ્ય વ્યવસ્થા દ્વારા પ્રાયોજિત છે.  આ બિનલાભદાયક સંગઠનને 304 પથારી માટે લાઇસન્સ મળ્યું છે અને તેમાં ચાર સંસ્થાઓઃ પ્રોવિડન્સ હોસ્પિટલ, પ્રોવિડન્સ હર્ટ ઇન્સ્ટિટ્યૂટ, પ્રોવિડન્સ હોસ્પિટલ નોર્થઇસ્ટ અને પ્રોવિડન્સ ઓર્થોપેડિક એન્ડ ન્યૂરો સ્પાઇન સામેલ છે.  પ્રોવિડન્સ હોસ્પિટલ મધ્ય કોલંબિયામાં આવેલી છે, જેની સ્થાપના વર્ષ 1938માં સિસ્ટર્સ ઓફ ચેરિટી ઓફ સેન્ટ ઓગસ્ટિને કરી હતી.  આ પ્રોવિડન્સ હાર્ટ ઇન્સ્ટિટ્યૂટના માધ્યમથી હ્રદયરોગની સારવાર પૂરી પાડે છે, જેને દક્ષિણ કેરોલિનામાં એક ગુણવત્તાયુક્ત કાર્ડિયાક કેન્દ્ર ગણવામાં આવે છે.  વર્ષ 1999માં સ્થાપિત પ્રોવિડન્સ હોસ્પિટલ નોર્થઇસ્ટ 46 પથારીવાળી એક કમ્યુનિટી હોસ્પિટલ છે, જે સર્જરી, ઇમરજન્સી સારવાર, મહિલાઓ અને બાળકો માટે સેવા અને પુનર્વસન સેવાઓ પૂરી પાડે છે.  પ્રોવિડન્સ નોર્થઇસ્ટ પ્રોવિડન્સ ઓર્થોપેડિક એન્ડ ન્યૂરો ઇન્સ્ટિટ્યૂટમાં આવેલી છે, જે વિવિધ બિમારીઓ અને હાડકાં, સાંધા અને મણકાની બિમારીઓની સારવાર કરે છે. 

thumb|left|પાલમેટો હેલ્થ બાપીસ્ટ હોસ્પિટલ
પાલ્મેટો હેલ્થ  કોલંબિયામાં દક્ષિણ કેરોલિનાની એક બિનફાયદાકારક સેવાભાવી નિગમ છે, જેમાં પાલ્મેટો હેલ્થ રિચલેન્ડ અને પાલ્મેટો હેલ્થ બેપ્ટિસ્ટ હોસ્પિટલ સામેલ છે. પાલ્મેટો હેલ્થ, રિચલેન્ડ કાઉન્ટીના લગભગ 70 ટકા રહેવાસીઓ માટે સ્વાસ્થ્ય સેવાઓ અને રિચલેન્ડ અને લેક્સિંગ્ટન બંને કાઉન્ટી માટે લગભગ 55 ટકા રહેવાસીઓ માટે સ્વાસ્થ્ય સુવિધાઓ પૂરી પાડે છે.  તાજેતરમાં જ 40 મિલિયન ડોલરમાંથી પાલ્મેટો હેલ્થ બેપ્ટિસ્ટનું વિવિધ તબક્કામાં આધુનિકરણ થયું છે જેમાં નવા બાંધકામ અને નવીનીકરણનો સમાવેશ થાય છે.  વિસ્તૃત સ્વાસ્થ્ય વ્યવસ્થા પાલ્મેટો હેલ્થ ચિલ્ડ્રન્સ હોસ્ટિપટલ અને પાલ્મેટો હેલ્થ હર્ટ હોસ્પિટલનું પણ સંચાલન કરે છે, જે સંપૂર્ણપણે હ્રદયરોગની સારવાર માટે સમર્પિત રાજ્યની પહેલી હોસ્પિટલ છે, તેને જાન્યુઆરી, 2006માં શરૂ કરવામાં આવી છે. પાલ્મેટો હેલ્થ સાઉથ કેરોલિના કેન્સર સેન્ટર, પાલ્મેટો હેલ્થ બેપ્ટિસ્ટ અને પાલ્મેટો હેલ્થ રિચલેન્ડ ખાતે દર્દીઓને સેવા પ્રદાન કરે છે. બંને સંસ્થાને અમેરિકન કોલેજ ઓફ સર્જન્સ કમિશને કેન્સર પર એક નેટવર્ક કેન્સર પ્રોગ્રામ સ્વરૂપે માન્યતા મળી છે. 

ડબલ્યુએમ.  જેનિંગ્સ બ્રાયન ડાર્ન વી એ મેડિકલ સેન્ટર  216 પથારીની સુવિધા ધરાવે છે, જે તીવ્ર ચિકિત્સા, સર્જરી, માનસિક રોગ અને લાંબા સમય સુધી સારવાર પૂરી પાડતી સંસ્થા છે.  આ હોસ્પિટલ પ્રાથમિક, માધ્યમિક, તૃતિયક અને અન્ય કેટલાંક ક્ષેત્રોમાં સારવાર પૂરી પાડે છે.  હોસ્પિટલમાં સ્થિત યુનિવર્સિટી ઓફ સાઉથ કેરોલિને સ્કૂલ ઓફ મેડિસિનની માન્યતા મળી છે.  ફોર્ટ જેક્સનમાં સ્થિત મોંક્રિએફ આર્મી કમ્યુનિટી હોસ્પિટલ અને સમ્ટરમાં શો એએફબી ખાતે 20મા ચિકિત્સા સમૂહ વચ્ચે એક સમજૂતી થઈ છે.

### પરિવહન 
#### જન પરિવહન 
સેન્ટ્રલ મિડલેન્ડ્સ રીજનલ ટ્રાન્ઝિટ ઓથોરિટી (**CMRTA** ) કોલંબિયાના મોટાભાગના વિસ્તારોમાં જન પરિવહન માટે જવાબદાર સંસ્થા છે, આ વિસ્તારોમાં કેઇસ, વેસ્ટ કોલંબિયા, ફોરેસ્ટ એકર્સ, અર્કાડિયા લેક્સ, સ્પ્રિંગડેલ અને સેન્ટ એન્ડ્રૂઝનો સમાવેશ થાય છે. 
સીએમઆરટી કોલંબિયા અને તેના નજીકના ઉપનગરોમાં એક્સપ્રેસ શટલ્સ અને બસ સેવાનું સંચાલન કરે છે.  તેની સ્થાપના ઓક્ટોબર, 2002માં કરવામાં આવી હતી અને ત્યારે એસસીએએનએ (SCANA)એ કોલંબિયા શહેરમાં જાહેર પરિવહનની માલિકી પરત કરી હતી.  વર્ષ 2003થી સીએમઆરટીએ (CMRTA) બે લાખથી વધારે મુસાફરો માટે પરિવહન ઉપલબ્ધ કરાવે છે અને માર્ગ સેવાઓનું વિસ્તરણ કરીને 43 નવી એડીએ બસો શરૂ કરી છે, જેથી પરિવહન સુરક્ષિત અને વધુ આરામદાયક થઈ ગયું છે. સીએમઆરટીએ (CMRTA)એ કુદરતી ગેસ સંચાલિત 10 નવી બસોને પોતાના કાફલામાં જોડી છે.

સરકારોને સેન્ટ્રલ મિડલેન્ડ્સ કાઉન્સિલ રીજનમાં રેલ પરિવહનની ક્ષમતાની તપાસની પ્રક્રિયામાં સામેલ છે.  શહેર કોલંબિયામાં કેમ્ડેન, ન્યુબેરી અને બેટ્સબર્ગ-લીસવિલથી શરૂ થનાર માર્ગો પર વિચાર થઈ રહ્યો છે, સાથેસાથે કોલંબિયા અને શેરોલેટ વચ્ચે ભવિષ્યની દક્ષિણ-પૂર્વી ઊંચી ગતિ ધરાવતી રેલની બે મુખ્ય લાઇનને જોડતી સંભવિત લાઇન પણ વિચારાધિન છે. 

#### માર્ગો અને ધોરીમાર્ગો 
દક્ષિણ કેરોલિનના જનસંખ્યા કેન્દ્રો વચ્ચે કોલંબિયાના કેન્દ્રમાં હોવાના કારણે આ ત્રણ આંતરરાજ્ય રાજમાર્ગો અને એક આંતરરાજ્ય માર્ગની સાથે પરિવહનનું કેન્દ્રબિંદુ બની ગયું છે. 

#### આંતરરાજ્ય 
* 20px આઈ-26,
* 20px આઈ-20
* 20px આઈ-77
* 25px આઈ-126

#### યુ.એસ. રસ્તાઓ 
* 20px યુએસ 1
* 20px યુએસ 21
* 20px યુએસ 76
* 25px યુએસ 176
* 25px યુએસ 321
* 25px યુએસ 378

#### દક્ષિણ કેરોલિના રાજ્ય રાજમાર્ગ 
* 25px એસસી 12
* 25px એસસી 16
* 25px એસસી 48
* 25px એસસી 215
* 25px એસસી 262
* 25px એસસી 277
* 25px એસસી 555
* 25px એસસી 760
* 25px એસસી 768

#### હવાઇ માર્ગ 
શહેર અને તેની આસપાસ કોલંબિયા મેટ્રોપોલિટન એરપોર્ટ આઇએટીએ:**સીએઈ** :આઇસીએઓ:**કેસીએઈ** ની સેવા ઉપલબ્ધ છે.  એરપોર્ટ માટે અમેરિકન ઇગલ, કોન્ટિનેન્ટલ એક્સપ્રેસ, ડેલ્ટા, યુનાઇટેડ એક્સપ્રેસ, અમેરિકન એરવેઝ એક્સપ્રેસ એરલાઇન્સની સેવાઓ ઉપલબ્ધ છે.  રાષ્ટ્રીય સરેરાશ કરતાં સીએઈના ભાડા દર 27.3 ગણા ઊંચા છે, તેથી નીચા દરના ઉણપને લીધે, રાષ્ટ્રીય અત્યંત ખર્ચાળ એરપોર્ટમાં સીએઈનો ક્રમાંક આવે છે. 

આ ઉપરાંત, શહેરમાં રોઝવૂડમાં સ્થિત ઘણી નાની ઓવેન્સ ફિલ્ડની સેવાઓ પણ ઉપલબ્ધ છે.  તે રિચલેન્ડ કાઉન્ટી માટે મધ્યસ્થ એરપોર્ટની જેમ અને સામાન્ય વિમાનની જેવી સેવા પ્રદાન કરે છે. 

#### આંતરશહેરી રેલ્વે 
શહેરમાં નિયમિત સ્વરૂપે એમટ્રેક સ્ટેશન પર સિલ્વર સ્ટાર ટ્રેનોની સેવા ઉપલબ્ધ છે, જે કોલંબિયાને ન્યૂયોર્ક સિટી, વોશિંગ્ટન ડીસી, સવન્ના, જેક્સવિલે, ઓરલેન્ડો, ટેમ્પા અને મિઆમી સાથે જોડે છે.  એમટ્રેક સ્ટેશન 850 સેન્ટ પુલસ્કી પર સ્થિત છે. 

#### આંતરશહેરી બસ 
ગ્રેહાઉન્ડ લાઇન્સ શહેરના પૂર્વ ભાગમાં કોલંબિયાને આંતરશહેરી બસ પરિવહન પ્રદાન કરતી ગર્વાઇસ સ્ટ્રીટ પર એક સ્ટેશન સંચાલિત કરે છે. 

## શહેરના મધ્યભાગનો પુનરોદ્ધાર 
thumb|right|ઐતિહાસિક કોનગારી વિસ્ટા ડિસ્ટ્રિકટ ડાઉનટાઉનમાં લેડી સ્ટ્રીટ
કોલંબિયા શહેરે તાજેતરમાં પુનર્વિકાસની અનેક યોજનાઓ પૂર્ણ કરી છે અને બીજા અનેક યોજના બનાવી છે.  કોંગારી વિસ્ટા, જે જિલ્લો કેન્દ્રીય વ્યાપાર જિલ્લા કોંગારી નદી તરફ આગળ વધે છે, ત્યાં અનેક ઐતિહાસિક ઇમારતોનો પુનરોદ્ધાર કરાયો છે.  અમેરિકાના આન્તરવિગ્રહ દરમિયાન સંઘના બિલોને છાપવા ઉપયોગ કરાયેલા ગ્રેવાઇસ અને હુગેરના ફેડરલ પ્રિન્ટિંગ પ્લાન્ટના અનુકૂલનશીલ પુનઃઉપયોગ તરફ ધ્યાન આપવું યોગ્ય છે.  પબ્લિક્સ કિરાણા દુકાનોની સાથે તેના સ્વરૂપને સંરક્ષિત કરવામાં શહેરએ સહયોગ કર્યો છે. જીતેલા કોલંબિયાને ઇન્ટરનેશનલ ડાઉનટાઉન એસોસિએશનનો એક પુરસ્કાર મળ્યો. વિસ્ટા જિલ્લામાં પણ એક નવું કન્વેન્શન સેન્ટર હિલ્ટન શરૂ થયું છે અને તાજેતરમાં એક રુથ ક્રિસ સ્ટેકહાઉસ શરૂ થયું છે.  અન્ય મુખ્ય નિર્માણ ચાલી રહ્યાં છે અને તાજેતરમાં પૂર્ણ થયેલા નિર્માણમાં ઉચ્ચસ્તરીય કોન્ડો, શહેરી રહેઠાણો, હોટેલ, મિશ્ર ઉપયોગ થઈ શકે તેવા માળખા અને લેડી સ્ટ્રીટ સાથે એક હોલસેલ કોરિડોરની સ્થાપનાનો સમાવેશ થાય છે. 
thumb|left|મેઇન સ્ટ્રીટમાં ફરી જીવન અને ઉત્સાહ ભરી દેવાના પ્રયાસ રૂપ કોલંબિયાના ડાઉનટાઉન લાઇટપોસ્ટ પર લગાવવામાં આવેલું બેનર "ન્યૂ મેઇન સ્ટ્રીટ"
વિસ્ટાના મુખ્ય માર્ગ ગેર્વાઇસમાં જૂની ઇમારતોમાં હવે આર્ટ ગેલેરી, રેસ્ટોરાં, વિશિષ્ટ દુકાનો અને વ્યાવસાયિક ઓફિસ સ્થિત છે.  ગેર્વાઇસના છેડા નજીક દક્ષિણ કેરોલિના સ્ટેટ મ્યુઝીયમ અને એડવેન્ચર ચિલ્ડ્રન્સ મ્યુઝીયમ છે.  નજીકમાં જ વિદ્યાર્થીઓની ખાનગી હોસ્ટેલ અન્ય મકાન યોજના બની રહી છે. જૂનાં કેન્દ્રીય સુધારક સંસ્થાના સ્થાને થયેલ કેનાલસાઇડ ડેવલપમેન્ટ ઉચ્ચ ગુણવત્તાયુક્ત છે.  પૂર્ણ નિર્માણ પછી વિકાસમાં 750 મકાનો હશે અને એ કોલંબિયાના કિનાર સુધી પ્રવેશમાર્ગ પ્રદાન કરશે.  વિસ્ટામાં હુગેર અને વિધાનસભાના માર્ગો વચ્ચે લેડી સ્ટ્રીટ અને પડોશી વિસ્તાર ફાઇવ પોઇન્ટના પડોશી ક્ષેત્ર નવીનીકરણની યોજનામાંથી પસાર થઈ રહ્યાં છે, જેમાં મુખ્ય સ્વરૂપે અવરોધો અને ગટરોને દૂર કરવાની બાબતો સામેલ છે, તેમાં ઇંટોથી બનેલા ફૂટપાથ અને કોણીય પાર્કિંગ ઉમેરવામાં આવે છે.

વિશેષ પુનરોદ્ધારની યોજના પ્રયાસ મેઇન સ્ટ્રીટ પર કેન્દ્રીત છે, જેણે 1990ના દાયકામાં વિભાગીય અને વિશિષ્ટ સ્ટોર્સનું પલાયન જોયું હતું. મેઇન સ્ટ્રીટને એક વખત ફરી જીવંત વાણિજ્યિક અને રહેણાંક કોરિડોર સ્વરૂપે સ્થાપિત કરવાનું અને થોડા વર્ષ અગાઉ પલાયન થઈ ગયેલા મોટા ભાગના વ્યવસાયોને મેઇન સ્ટ્રીટ પર ગેર્વાઇસથી બ્લેન્ડિંગ સ્ટ્રીટ સુધી સ્થાપિત કરવાનું લક્ષ્યાંક છે.  હાલમાં મેઇન સ્ટ્રીટ પર પૂર્ણ થયેલા નોંધપાત્ર વિકાસમાં મુખ્ય અને ગેર્વાઇસ સ્ટ્રીટના ખૂણા પર 600 લાખ ડોલર ટાવરના એક 18 માળની બેન્ક અને 1441 મેઇન સ્ટ્રીટ ઓફિસ બિલ્ડિંગનું વેલ્સ ફાર્ગો બેન્ક (પહેલા વાચોવિયા બેન્ક)ના મિડલેન્ડ્સ મુખ્યાલય સ્વરૂપે નવીનીકરણ સામેલ છે.  તાજેતરના વિકાસમાં પવિત્ર ટ્રિનિટી ગ્રીક રુઢિચુસ્ત ચર્ચ માટે એક નવું ગર્ભગૃહ, નીકેલોડિઓન થિયેટરનું સ્થાન પરિવર્તન અને ઐતિહાસિક એફિર્ડ બિલ્ડિંગમાં માસ્ટ જનરલ સ્ટોરને સ્થાન આપવાનું સામેલ છે.

મેરિડિયન બિલ્ડિંગનું નિર્માણ વર્ષ 2004માં પૂર્ણ થયું હતું હતું, જે 17 માળનું ઓફિસ ટાવર છે અને તેના નિર્માણમાં 62 મિલિયન ડોલરનો ખર્ચ થયો હતો અને મેઇન અને લેડી સ્ટ્રીટના ખૂણા પર સ્થિત 40 મિલિયન ડોલર, નવ માળનું હેડક્વાર્ટર ફર્સ્ટ સિટિઝન  બેન્કનું નિર્માણ વર્ષ 2006માં પૂર્ણ થયું હતું. મેઇન અને વોશિંગ્ટન સ્ટ્રીટના ખૂણા પર સ્થિત ઐતિહાસિક પાલ્મેટો બિલ્ટિંગનું નવીનીકરણ કરવામાં આવ્યું અને જુલાઈ, 2008માં તેને શેરટન હોટેલના બુટિક સ્વરૂપે ફરી ખોલવામાં આવ્યું અને તેની બીજી તરફ વોશિંગ્ટન સ્ટ્રીટ પર સ્થિત ઐતિહાસિક રીપબ્લિક નેશનલ બેન્કની ઇમારતને શેરટન માટે બેઠકો અને ભોજનના સ્થાનમાં ફેરવવામાં આવી.  25 સપ્ટેમ્બર, 2007ના રોજ બોય્ડ પ્લાઝામાં સ્થિત કોલંબિયા મ્યુઝીયમ ઓફ આર્ટની સામે એક નવો ફુવારો શરૂ કરવામાં આવ્યો અને મૂર્તિ સ્થાપિત કરવામાં આવી.  એપોલોઝ કેસ્કેડના નામની આ મૂર્તિ 25 ફૂટ (7.6 મીટર) ઊંચી છે, જેની ડીઝાઇન પ્રસિદ્ધ શિલ્પી રોડની કેરોલે તૈયારી કરી હતી અને કુલિયર્સ કીનન રિયલ એસ્ટેટ ફર્મ પાસેથી પ્રાપ્ત નેતૃત્વ ભેટનો ઉપયોગ કરીને બનાવવામાં આવી હતી. 

## અર્થતંત્ર 
કોલંબિયાનું અર્થતંત્ર વૈવિધ્યપૂર્ણ છે, જેમાં મુખ્ય રોજગારદાતાઓમાં દક્ષિણ કેરોલિયની રાજ્ય સરકાર, પાલ્મેટો હેલ્થ  હોસ્પિટલ સીસ્ટમ, બ્લૂ ક્રોસ બ્લૂ શીલ્ડ ઓફ એસસી , પાલ્મેટો જીબીએ અને દક્ષિણ કેરોલિના યુનિવર્સિટી સામેલ છે. ફોર્ચ્યુન 500માં સામેલ રાજ્યની એકમાત્ર કંપની એસસીએએનએ (SCANA) ઉપનગર કેઇસમાં સ્થિત છે.  કોલંબિયા વિસ્તારમાં અન્ય મુખ્ય રોજગારદાતાઓમાં ફોર્ટ જેક્સન, જે અમેરિકાના સૈન્યની સૌથી મોટી અને સૌથી સક્રિય પ્રારંભિક શિક્ષણ સંસ્થા છે, રિચલેન્ડ સ્કૂલ ડિસ્ટ્રિક્ટ વન, હ્યુમાના/ટ્રાઇકેર અને યુનાઇટેડ પાર્સલ સેવા સામેલ છે, જેમાં કોલંબિયા મહાનગર હવાઈમથક પર તેનું દક્ષિણપૂર્વીય પ્રાદેશિક કેન્દ્ર (સૌથી નાનું કેન્દ્ર) સંચાલિત કરે છે. કોલંબિયા વિસ્તારમાં સ્ક્વેયર ડી, સીએમસી સ્ટીલ, સ્પાઇરેક્સ સાર્કો, મિશેલિન, ઇન્ટરનેશનલ પેપર, પિરેલ્લી કેબલ્સ, હનીવેલ, વેસ્ટિંગહાઉસ ઇલેક્ટ્રિક, હર્સ્કો ટ્રેક, ટરને, ઇન્ટરનેટપ પોલિમર ગ્રૂપ યુનિયન સ્વિચ એન્ડ સિગ્નલ, સોલેક્ટ્રોન અને બોસ કોર્પોરેશન ટેકનોલોજી જેવા મુખ્ય ઉત્પાદકોની સુવિધા સામેલ છે.  તે વિસ્તારમાં લગભગ 70 વિદેશી કંપનીઓ અને 14 ફોર્ચ્યુન 500 કંપનીઓ કાર્યરત છે.  વર્ષ 2008માં કોલંબિયા મેટ્રોપોલિટન વિસ્તારમાં કુલ સ્થાનિક ઉત્પાદન (GDP) 30.08 અબજ ડોલર હતું, જે રાજ્યનાં એમએસએએસમાં સૌથી ઊંચું હતું. 
thumb|left|મેઇન અને લેડી સ્ટ્રીટના કોર્નર પર ફર્સ્ટ સિટિઝન બેંકકોલંબિયામાં દેશની બીજી સૌથી મોટી પૂરક વીમા કંપની કોલોનિયમ સપ્લીમેન્ટલ ઇન્સ્યોરન્સ સહિત અનેક કંપનીઓના રાષ્ટ્રીય અને આંતરરાષ્ટ્રીય હેડક્વાર્ટર છે, જેમાં ફાર્માસ્યુટિકલ્સ ઉદ્યોગને વિવિધ સેવા પૂરી પાડતી જર્મનીની હોલોપેક ઇન્ટરનેશનલ, 30 અબજ ડોલર કરતાં વધારે અસ્કામતો કે સંપત્તિ ધરાવતી અને રાજ્યમાં હેડક્વાર્ટર ધરાવતી સૌથી મોટી બેન્ક એજી ફર્સ્ટ ફાર્મ ક્રેડિટ બેન્ક (અમેરિકામાં કૃષિ માટે ઋણ દેનારી સૌથી મોટી બિન-વ્યાવસાયિક બેન્ક, જે કૃષિ ધિરાણ વ્યવસ્થાનો એક ભાગ છે, જેની સ્થાપના વર્ષ 1916માં કોંગ્રેસે કરી હતી), રાજ્ય આધારિત બીજી સૌથી મોટી બેન્ક ફર્સ્ટ સિટિઝન્સ  બેન્ક, આંતરરાષ્ટ્રીય ચિકિત્સા સોફ્ટવેર કંપની સ્પેક્ટ્રમ ચિકિત્સા, પરિવહનની પૂર્ણસેવા અને મૂળભૂત સુવિધાઓ પર સલાહ આપતી કંપની વિલ્બર સ્મિથ એસોસિએટ્સ અને એક મુખ્ય રાષ્ટ્રીય કાયદાકીય કંપની નેલ્સન મુલિન્સ સામેલ છે. 

અનેક સન્માનિક પ્રકાશનો અને સંસ્થાઓએ શહેરની અર્થવ્યવસ્થા અને સંભાવવાનાઓને ઓળખી છે.  ફોર્બ્સ 2009ની "વ્યાપાર અને કારકિર્દીના સર્વશ્રેષ્ઠ સ્થાન"ની યાદીમાં 200 મોટા મેટ્રોપોલિટન વિસ્તારોમાં કોલંબિયાને 34મું સ્થાન મળ્યું હતું. નાના વ્યવસાયોના સર્વશ્રેષ્ઠ સ્થાનો માટે વર્ષ 2010માં કરવામાં આવેલા એક અભ્યાસમાં Portfolio.com/Bizjournals દ્વારા રાષ્ટ્રના સૌથી મોટા 100 મેટ્રો વિસ્તારોમાં કોલંબિયાને 12મું સ્થાન આપવામાં આવ્યું છે.  બિઝનેસ વીક સામયિકની વર્ષ 2009ની દેશમાં 40 સૌથી મજબૂત મેટ્રો અર્થવ્યવસ્થાની યાદીમાં કોલંબિયાને 14મું સ્થાન મળ્યું હતું. બિઝનેસ વીક સામાયિકની રાષ્ટ્રોમાં 40 શક્તિશાળી મહાનગરીય અર્થતંત્ર ની 2009ની યાદીમાં કોલંબિયા 14માં ક્રમાંકે છે.  બિઝજર્નલે કોલંબિયાને નોકરી શોધતા યુવાનો માટે 105 મધ્યમ આકારના શ્રમ બજારોમાં 25મું સ્થાન આપ્યું છે અને તેના "જ્વેલ્સ ઓફ ધ સનબેલ્ટ"ના 77 મેટ્રોપોલિટન વિસ્તારોમાં 15મું સ્થાન આપ્યું છે, જે "ગરમ મોસમ અને આરામદાયક જીવનશૈલીના મિશ્રણ" અનુસાર શહેરોને દરજ્જો આપે છે.  સ્થાનિક અર્થવ્યવસ્થાની પ્રગતિના અભ્યાસમાં કુશળ એક કંપની પોલિકોમએ તેના ઇકોનોમિક સ્ટ્રેંથ રેન્કિંગના  વર્ષ 2009ના અંકમાં અમેરિકા વસતીગણતરી બ્યૂરો દ્વારા સૂચવેલ દેશના 366 મેટ્રોપોલિટન વિસ્તારોમાં કોલંબિયા મેટ્રોપોલિટન વિસ્તારને ટોચના 25 ટકામાં અને રાજ્યના મેટ્રોપોલિટન વિસ્તારોમાં પ્રથમ સ્થાન આપ્યું હતું.

## લોકો અને સંસ્કૃતિ 
### વસ્તી-વિષયક માહિતી 
વર્ષ 2000માં થયેલી વસતી ગણતરી પ્રમાણે, અહીંની કુલ વસતી 1,13,278 હતી અને અને 42,245 ઘર હતાં તથા શહેરમાં 22.136 કુટુંબો રહેતાં હતાં. ચોરસ માઇલ (358.5/km²) દીઠ વસતી ગીચતા 928.6 હતી.  સરેરાશ 368.5/sq mi (142.3/km²) ઘનતામાં 46,142 ઘર છે.  શહેરમાં જાતિની દ્રષ્ટિએ 49.22 ટકા ગોરા, 45.98 ટકા આફ્રિકન અમેરિકન, 1.73 ટકા એશિયન, 0.25 ટકા મૂળ અમેરિકન, 0.09 ટકા પેસિફિક આયલેન્ડર, 1.36 ટકા અન્ય જાતિના અને 1.36 ટકા બે કે તેથી વધુ જાતિના મિશ્ર લોકો છે.  હિસ્પેનિક કે લેટિનોની કોઈ પણ જાતિના લોકોનું પ્રમાણ 3.03 ટકા છે. 

અહીં 42,245 ઘર હતાં, જેમાં 25.4 ટકામાં 18 વર્ષથી ઓછી વયના બાળકો તેમની સાથે રહેતાં હતાં, 31.5 ટકા સાથે રહેતાં પરણિત દંપતિ હતાં, 17.6 ટકામાં મહિલા ઘરની માલિક હતી અને પતિ વિના એકલી રહેતી હતી તથા 47.6 ટકા લોકો કુટુંબ વિનાના હતા.  ૩૭ ટકા ઘરમાં રહેતા લોકો એકલા રહેતા હતાં અને 11.9 ટકા લોકો 65 વર્ષ કે તેનાથી વધુ ઉંમરના હતાં તેમજ એકલા રહેતા હતાં. સરેરાશ ઘરબારનું કદ 2.21 લોકો હતા અને સરેરાશ પારિવારિક સભ્યો 2.97 હતી.

શહેરમાં ફેલાયેલી વસ્તીમાં 20.1 ટકા 18 વર્ષથી નીચેના વર્ષના હતા, 22.9 ટકા 18થી 24 વર્ષના, 30.1 ટકા 25થી 44 વર્ષના, 16.6 ટકા 45થી 64 વર્ષના અને 10.3 ટકા 65 વર્ષના કે તેથી વધુના વર્ષના હતા. મધ્યમ વયજૂથ 29 વર્ષની હતી. અહીં દર 100 મહિલા પર પુરુષોની સંખ્યા 96.2 હતી. 18 વર્ષથી નીચેની દર 100 મહિલા સામે 93.4 પુરુષો હતા.

શહેરમાં સ્થિત નિવાસીઓની મધ્ય આવક 31,141 ડોલર હતી અને પરિવારદીઠ મધ્ય આવક ૩૯,589 ડોલર હતી. પુરૂષોની મધ્યમ આવક 30,925 ડોલર છે, જેની તુલનાએ સ્ત્રીઓની મધ્યમ આવક 24,679 ડોલર છે. શહેરની માથાદીઠ આવક 18,૮૫૩ ડોલર હતી. આ શહેરની માથાદીઠ આવક 18,853 ડોલર હતી. લગભગ 17 ટકા કુટુંબ અને 22.1 ટકા વસતી ગરીબી રેખા નીચે જીવતા હતા, જેમાં 18 વર્ષની વયના 29.7 ટકા અને 65 કે તેનાથી વધુ ઉંમરના 16.9 ટકા લોકો સામેલ હતા. 

### ધર્મ 
દક્ષિણ અમેરિકાના મોટા ભાગના વિસ્તારો બાઇબલ બેલ્ટ સામેલ છે તેમ કોલંબિયાની વસતી મુખ્યત્વે પ્રોટેસ્ટન્ટ ધર્મથી પ્રભાવિત છે. અહીંના લોકો પર દક્ષિણી બેપ્ટિસ્ટનું પ્રભુત્વ છે. ત્યારબાદ સૌથી વધુ લોકો મેથોડિસ્ટ સંપ્રદાય સાથે સંબંધિત છે. બાકીના લોકો પ્રોટેસ્ટન્ટ સંપ્રદાયની સાથે રોમન કેથોલિક ચર્ચ વચ્ચે વહેંચાયેલો છે.  ગ્રીક રૂઢિચુસ્ત (ઓર્થોડોક્સ) ચર્ચ દર વર્ષે સપ્ટેમ્બરમાં એક મોટો ગ્રીક મહોત્સવ યોજે છે. ત્યાં ધ ચર્ચ ઓફ જીસસ ક્રાઇસ્ટ ઓફ લેટર-ડે સેન્ટ્સ (મોર્મોનોં) માટે એક મંદિર છે.  કોલંબિયામાં ત્રણ યહુદી સિનગોગ (ઉપાસનાગૃહ) છે, બેથ શેલોમ  (રૂઢિચુસ્ત), ટ્રી ઓફ લાઇફ કોંગ્રગ્રેશન  (સુધાર) અને ચાબાદ લર્નિંગ શૂલ (કટ્ટરપંથી), જે એકબીજાથી લગભગ સો ગજના અંતરે સ્થિત છે.  શહેરમાં પાંચ મસ્જિદો પણ છે. 

### પ્રસિદ્ધ મૂળ નિવાસી અને સ્થાનિકો 
પ્રસિદ્ધ લોકો અને કોલંબિયો સાથે જોડાયેલા સમૂહોમાં છેઃ

### પડોશના વિસ્તારો 
right|thumb|ઇલમવુડ પાર્ક નેબરહુડ

### ખરીદી 
કોલંબિયા વિસ્તારના મુખ્ય શોપિંગ સેન્ટર્સમાં કોલંબિયાના સેન્ટર અને સેન્ડહિલના ગામ ઉપરાંત આ વિસ્તારના થોડા નાના ગ્રાહક કેન્દ્ર પણ સામેલ છે.

પડોશના ફાઇવ પોઇન્ટ્સ અનેક વ્યવસાયોનું કેન્દ્ર છે, જેની માલિકી સ્થાનિક લોકોની છે. આ વિસ્તાર કોલંબિયાના ઉદાર ગ્રાહકકેન્દ્ર સ્વરૂપે ઓળખાય છે.  ગત વર્તે ફાઈ પોઈન્ટસે, આ ખરીદી અથવા નાઈટલાઈફ જિલ્લામાં 4 શૂટિંગ જોયા હતા.  ડિવાઇન સ્ટ્રીટ કોરિડોર ગ્રાહક માટે વિશિષ્ટ ચીજ પૂરી પાડે છે, જેમાં કળા અને પ્રાચીન વસ્તુઓ સહિત ઘરની જરૂરતનો બધો સામાન અને પુરુષો, સ્ત્રીઓ અને બાળકોના કપડાં પણ સામેલ છે.  ઐતિહાસિક કોંગારી વિસ્ટા જિલ્લો ગ્રાહકોને પ્રાચીન વસ્તુઓ, પૂર્વ (ઓરિએન્ટલ)કાલીન, આભૂષણો, મૂળ કળાકૃતિ, હાથથી બનેલા ફર્નિચર અને સંગ્રહ કરી શકાય તેવી ચીજો પૂરી પાડે છે.

### પ્રસાર માધ્યમો 
કોલિંબયાનું દૈનિક અખબાર છે *ધ સ્ટેટ*  અને તેના વૈકલ્પિક અખબારોમાં *ધ ફ્રી ટાઇમ્સ* , *ધ કોલંબિયા સ્ટાર* , *કોલંબિયા સિટી પેપર * અને *એસસી બ્લેક ન્યૂઝ * સામેલ છે. *કોલંબિયા મેટ્રોપોલિટન મેગેઝિન * મહાનગરીય વિસ્તારોના સમાચારો અને ઘટનાઓ પર આધારિત એક પખવાડિક પ્રકાશન છે.  *ગ્રેટર કોલંબિયા બિઝનેસ મંથલી*  કોલંબિયાની સૌથી જૂની માસિક વ્યાપાર સામયિક છે, જેમાં આર્થિક વિકાસ, વ્યાપાર, શિક્ષણ અને કળા પર પ્રકાશ ફેંકવામાં આવે છે.  *ક્યૂ નોટ્સ*  એક દ્વિ-સાપ્તાહિક અખબાર છે, જે એલજીબીટી સમુદાય માટે ચાર્લોટ્ટમાંથી પ્રકાશિત થાય છે અને કોલંબિયામાં હોમ ડીલિવરી દ્વારા તેનું વિતરણ થાય છે.  કોલંબિયા દક્ષિણ કેરોલિના શૈક્ષણિક ટેલીવિઝન અને ઇટીવી રેડિયો, રાજ્યના જાહેર ટેલીવિઝન અને જાહેર રેડિયો નેટવર્કની ઉત્પાદન સુવિધાઓનું હેડક્વાર્ટર છે.  દક્ષિણ કેરોલિનામાં ઘરોની સંખ્યાના આધારે કોલંબિયા ત્રીજું સૌથી મોટું ટીવી બજાર બન્યું છે.  સ્થાનિક રેડિયો સ્ટેશનો આ પ્રમાણે છેઃ 

### સાંસ્કૃતિક અને સાહિત્યિક કળા 
thumb|right|કોલંબિયા મ્યુઝિયમ ઓફ આર્ટ
thumb|right|એડવેન્ચર
* **ટાઉન થિયેટર**  દેશનું સૌથી જૂનું સામુદાયિક થિયેટર છે જેનો સતત ઉપયોગ થઈ રહ્યો છે. તે દક્ષિણ કેરોલિના યુનિવર્સિટીના સંકુલ પાસે છે. તેની રંગશાળા ઐતિહાસિક સ્થાનોના રાષ્ટ્રીય રજિસ્ટરમાં સામેલ છે.  વર્ષ 1917થી થિયેટરે મોટા પાયે સામાન્ય દર્શકોને સ્પર્શતા નાટકોની સંગીતસભર રજૂઆત કરી છે. 
* **ટ્રસ્ટ્સ થિયેટર**  કંપની કોલંબિયાની વ્યાવસાયિક થિયેટર છે. 20 વર્ષ અગાઉ સ્થાપાયેલ ટ્રસ્ટ્સ દક્ષિણ કેરોલિનાની રાજધાની શહેરમાં થિયેટરને એક નવું પરિમાણ પૂરું પાડે છે.  પ્રોત્સાહકોને ન્યૂયોર્કના સ્ટેજ પરથી સીધા જ નવા દર્શાવવામાં આવતાં કાર્યક્રમોની સાથો સાથ કોલંબિયામાં ઉત્કૃષ્ટ કોટિના ભાગ્યેજ જોવા મળતાં કાર્યક્રમો પણ જોવાની તક મળી. 
* **નિકોલોડિઓન રંગમંચ**  મુખ્ય અને પેંડલ્ટન માર્ગના ખૂણા પર દક્ષિણ કેરોલના યુનિવર્સિટીના સંકુલની સામે સ્થિત એક નાનું 77 બેઠક ધરાવતું ફ્રન્ટ થિયેટર છે. 1979 પછી કોલંબિયા ફિલ્મ સોસાયટી દ્વારા દેખાડવામાં આવતા "ધ નિક"માં દરરોજ સાંજે બે ફિલ્મો અને દર અઠવાડિયના ત્રણ દિવસ માટે એક વધારાનો મેટિની શોનું આયોજન થાય છે.  દક્ષિણ કેરોલિનામાં ફક્ત નિક જ બિનવ્યાવસાયિક ફિલ્મ થિયેટર છે, જેનો હેતુ નફો રળવાનો નથી. અહીં દર વર્ષે 25,000 ફિલ્મપ્રેમીઓ આવે છે. 
* **કોલંબિયા મેરિઓનેટ થિયેટરને  ** રાષ્ટ્રમાં કઠપૂતળી કળાને સમર્પિત પ્રસિદ્ધ એકમાત્ર થિયેટર હોવાનું શ્રેય મળ્યું છે. 
* **ધ દક્ષિણ કેરોલિના શેક્સપિયર કંપની **  સમગ્ર રાજ્યમાં શેક્સપિયર અને અન્ય ક્લાસિક નાટકોનું પ્રદર્શન કરે છે. 
* **વર્કશોપ થિયેટર ઓફ ધ સાઉથ કેરોલિના **  વર્ષ 1967માં ખોલવામાં આવ્યું જ્યાં કલા નિર્દેશકોને તેમના શિલ્પનો અભ્યાસ કરવાની તક મળતી હતી. થિયેટર સંગીત્મક અને બ્રોડવે ભાડાનું પ્રદર્શન કરે છે અને કોલંબિયામાં નવી નાટ્યસામગ્રી પણ લાવે છે. 
* **ધ ઇમ્પરફેક્ટ થિયેટર કંપની  ** કોલંબિયાનું નવું થિયેટર છે, જેને રાજધાનીમાં જુલાઈ, 2006માં પહેલા નાટક "સમ અમેરિકન્સ એબ્રોડ"થી શરૂ કરવામાં આવ્યું હતું.  ગ્રૂપનું લક્ષ્ય થિયેટર પ્રોડક્શન્સ દ્વારા "અધૂરી પણ જાગૃતિ આણતી પટકથા"નું પ્રદર્શન કરવાનું છે. 
* **ધ સાઉથ કેરોલિના મ્યુઝીયમ ** એક વિશાળ મ્યુઝીયમ છે જે વિજ્ઞાન, ટેકનિક, ઇતિહાસ અને કળાનું પ્રદર્શન કરે છે.  આ રાજ્યનું સૌથી મોટું મ્યુઝિયમ છે અને દક્ષિણપૂર્વના સૌથી મોટા મ્યુઝીયમમાંનું એક છે.
* **ધ કોલંબિયા મ્યુઝીયમ ઓફ આર્ટ**  આખું વર્ષ વિવિધ વિશેષતાઓ પર પ્રદર્શન કરે છે.  હેમ્પટન અને મુખ્ય માર્ગના ખૂણા પર સ્થિત હોવાથી આ મ્યુઝીયમ કળા, વ્યાખ્યાન, ફિલ્મ અને પ્રવાસનું કેન્દ્ર બની ગયું છે. 
* **એડવેન્ચર**  એ દક્ષિણમાં બાળકોનું વિશાળ મ્યુઝીયમોમાંનું એક છે અને દક્ષિણ કેરોલિનાનું સૌથી મોટું છે.  અહીં ગર્વાઇસ સ્ટ્રીટ પર દક્ષિણ કેરોલિના સ્ટેટ મ્યુઝીયમ પાસે સ્થિત છે.  મ્યુઝીયમ બાળકોને મજા કરાવવાની સાથે જાણકારી પ્રાપ્ત કરાવવા અને શીખવાની મંજૂરી આપે છે.
* **મેક્સિસ્ક મ્યુઝીયમ**  દક્ષિણ કેરોલિના યુનિવર્સિટીના સંકુલમાં સ્થિત છે. મ્યુઝીયમ હેરફેર કરીને કળા, વિજ્ઞાન, પ્રાદેશિક ઇતિહાસ અને લોકકળાના પ્રદર્શનોનું આયોજન કરે છે. 
* **સંધિ અવશેષ રૂમ અને સૈન્ય મ્યુઝીયમ  ** સંસ્થાન સમયથી લઈને અંતરિક્ષ યુગની શિલ્પકૃતિઓના સંગ્રહનું પ્રદર્શન કરે છે.  મ્યુઝીયમ દક્ષિણ કેરોલિના સંઘ આધિન કળાકૃતિઓના વિવિધ સંગ્રહોનું પ્રદર્શન કરે છે. 
* **રિચલેન્ડ કાઉન્ટી પબ્લિક લાઇબ્રેરીને ** વર્ષ 2001માં નેશનલ લાઇબ્રેરી સ્થાન આપવામાં આવ્યું, જે આ વિસ્તારના નાગરિકોને તેની મુખ્ય લાઇબ્રેરી અને નવ શાખાઓ દ્વારા સેવા પૂરી પાડે છે.  મુખ્ય લાઇબ્રેરી પાસે પુસ્તકોનો વિશાળ સંગ્રહ છે જે સંદર્ભ સેવાઓ પૂરી પાડે છે. અત્યાધુનિક ટેકનોલોજીનો ઉપયોગ કરે છે. બાળકોને નવા સંગ્રહનું કેન્દ્ર છે અને કળાકૃતિઓનું પ્રદર્શન કરે છે. 
* **ધ સાઉથ કેરોલિના સ્ટેટ લાઇબ્રેરી ** દક્ષિણ કેરોલિનાના તમામ નાગરિકોને દરેક કાઉન્ટીમાં સ્થિત જાહેર પુસ્તકાલયો દ્વારા આંતરપુસ્તકાલય ઋણ સેવાનો ઉપયોગ કરતાં લોકોને પુસ્તકાલય સેવા પૂરી પાડે છે. 
* **ધ કોલંબિયા સિટી બેલેટ ** કંપની છે, જે દર વર્ષે 80 મુખ્ય પ્રદર્શન કરે છે. જોફ્રી બેલેટ અને અમેરિકન બેલે થિયેટરના કલાત્મક પૂર્વ નિર્દેશક વિલિયમ સ્ટારેટ હવે કંપની ચલાવે છે.  કોલંબિયા સિટી બેલેટનું લક્ષ્ય "દક્ષિણ કેરોલિના અને દક્ષિણપૂર્વના દર્શકોમાં સર્વોત્તમ શ્રેણીના બેલેટ અને નર્તકોને સર્વોત્તમ શ્રેણીની નૃત્ય તાલીમ" ઉપલબ્ધ કરાવવાનું છે.
* **ધ સાઉથ કેરોલિના ફિલહાર્મોનિક ઓર્કેસ્ટ્રા**  કોલંબિયાનું સ્થાનિક ઓર્કેસ્ટ્રા છે.  દર વર્ષે ફિલહાર્મોનિક આખી સીઝનમાં ઓર્કેસ્ટ્રા પ્રદર્શન કરે છે.  પ્રસિદ્ધ સંગીતકાર કોલંબિયામાં આવીને ઓર્કેસ્ટ્રા સાથે અતિથિ કલાકારો સ્વરૂપે પ્રદર્શન કરે છે.  મોરિહિકો નાકાહારાને એપ્રિલ, 2008માં ફિલહાર્મોનિકનના નવા સંગીત નિર્દેશક બનાવવામાં આવ્યાં છે. 
* **ધ કોલંબિયા સિટી જાઝ ડાન્સ કંપની** ની સ્થાપના વર્ષ 1990માં કલાત્મક નિર્દેશક ડેલ લેમે કર્યું હતું અને ડાન્સ સ્પિરિટ મેગેઝિને તેને "અમેરિકાની ટોચની 50 ડાન્સની કંપનીઓ"માં સ્થાન આપ્યું હતું. કોલંબિયા સિટી જાઝ આધુનિક, ગીતાત્મક અને આધુનિક જાઝ નૃત્યશૈલીઓમાં કુશળ છે અને સ્થાનિક, પ્રાદેશિક, રાષ્ટ્રીય સ્તરે, સ્પર્ધાઓ, સામુદાયિક કાર્યો, પ્રદર્શોનમાં ભાગ લે છે તથા સિંગાપોર, પ્લોવિદ, બલ્ગેરિયા અને ઓસ્ટ્રિયામાં આંતરરાષ્ટ્રીય પર્યટનમાં પ્રદર્શન કર્યું છે. 
* **ધ કોલંબિયા કોરલ સોસાયટી**  વર્ષ 1930થી સમુદાયમાં પ્રદર્શન કરી રહી છે.  ડો. વિલિયમ કાર્સવેલના નિર્દેશનમાં ગ્રૂપ સંગીતની કામગીરીને પ્રોત્સાહન અને રસ પેદા કરવામાં અને વ્યાપક સ્વરૂપે રિહર્સલમાં સક્રિય હોવાથી તથા ભજનસંગીતને ગાયનમાં સામેલ કરવાનો પ્રયાસ કરે છે. 

### બગીચાઓ અને ખુલ્લામાં મનોરંજનની તકો 
300px|thumb|left|ફિનલે પાર્ક
પ્રદેશનો સૌથી પ્રખ્યાત બગીચો, **ફિનલે પાર્ક** માં, તહેવારોથી માંડી રાજકીય રેલીઓ અને રોડ રેસથી માંડી ઇસ્ટર સનરાઇઝ સ ર્વિસના કાર્યક્રમો યોજાય છે. 

આ બગીચો બે જીવન જીવ્યું છે. પ્રથમ 1859માં સિડની પાર્ક તરીકે કોલંબિયાના શહેર સુધરાઇ પ્રતિનિધી એલગ્રોન સિડની જહોન્સનના નામ પરથી નામકરણ પામ્યુ, જે બહુ ટૂંકાગાળા માટે રહ્યું.  આન્તરવિગ્રહ પછીના સમયગાળામાં પાર્કની હાલત ખૂબજ કથળી અને છેક 20મી સદીના અંત ભાગ સુધી વાજિયક સ્થળ તરીકે જ તેનો ઉપયોગ થયો.  1990માં પાર્કને ફરી ખુલ્લો મુકાયો.  હવે તેનો ઉપયોગ કીડઝ ડે, ધ સમર કોનસર્ટ સિરીઝ, જેવી અનેક વિધ પ્રવૃત્તિઓના આયોજન માટે થાય છે.  1992માં પાર્કનું ફિનલે પાર્ક તરીકે કોલંબિયાના ભૂતપૂર્વ મેયર કીર્કમેન ફિનલેની યાદમાં પુનઃ નામકરણ કરવામાં આવ્યું. જેમને ઐતિહાસિક કોનગ્રી વિસ્ટા જિલ્લામાં મુખ્ય માર્ગ અને નદીની વચ્ચે આવેલા ઉપેક્ષિત પાર્ક જે સિડની પાર્ક તરીકે ખ્યાત હતો. 
300px|thumb|right|મેમોરિયલ પાર્ક
**મેમોરિયલ પાર્ક**  મુખ્ય માર્ગ અને નદી વચ્ચેના કોનગ્રી વિસ્ટાના મુખ્ય જમીન ભાગ પર સ્થિત છે.  જેના છેડે હેમ્પટન, ગેડ્સડેન, વોશિંગ્ટન છે અને ફિનલે પાર્કના દક્ષિણે વેને માર્ગ આવેલો છે.  પાર્કનું પુનઃનિર્માણ જેમને દેશના માટે બલિદાનો આપ્યા હતા તેમના સ્મારક તરીકે કરાયું છે અને હાલમાં અહીં યુએસએસ કોલંબિયા યુદ્ધ જહાજ અને તેના પર સેવા આપનાર બીજા વિશ્વ યુદ્ધના શહીદો, બીજા વિશ્વ યુદ્ધના ચીન-ભારતના વીરો, ડિસેમ્બર 7, 1941ના પર્લ હાર્બર હુમલામાં શહીદ થયેલ જવાનો જેઓ દક્ષિણ કેરોલિનાના હતા, અને દક્ષિણ કેરોલિનાના યાતના કેમ્પોમાં પારાવાર યાતનાઓ ભોગવી આઝાદ થયેલા તેમના તથા વિયેતનામ યુદ્ધના અનુભવી વીરોના સ્મારકો છે.  પાર્કનું લોકાર્પણ 1986માં દક્ષિણ કેરોલિના વિયેતનામ સ્મારકના લોકાર્પણ સાથે થયું હતું.  જૂન 2000માં, કોરિયન યુદ્ધનું સ્મારક પણ અહીં સ્થાપવામાં આવેલું.

**ગ્રેનબી પાર્ક ** 1998માં સ્થાનિક રહીશોને નદી સંબંધિત પ્રવૃત્તિઓની સવલત પૂરી પાડવાના હેતુથી કોલંબિયાની નદીઓના પ્રવેશદ્વાર તરીકે વિકસાવાયો.  ગ્રેનબી ત્રણ નદીઓના ત્રિભેટે આવેલો લાંબો હરિયાળો પટ્ટો છે, જે અંતમાં હાલના રિવરફ્રન્ટ પાર્કમાં જઇને મળે છે.  ગ્રેન્બી સપાટ પટ્ટીવાળા પાર્કમાં જેમાં નાની હોડીઓ ચાલી શકે તેવા નાળા, માછામારીના સ્થળો, સેતુઓ અને કોનગ્રી નદીના કિનારે આવેલી ½ માઇલ લાંબી કુદરતી પગદંડી આવેલી છે. 

કોલંબિયાના મઘ્યભાગમાં ફાઇવ પોઇન્ટ્સ જિલ્લામાં અમેરિકામાં નાગરિક હક્કોના સૌથી ખ્યાતનામ નેતા માર્ટીન લ્યુથર કિંગ જુનિયરને સમર્પિત **માર્ટીન લ્યુથર કિંગ જુનિયર પાર્ક ** આવેલો છે.  પૂર્વે વેલી પાર્ક તરીકે ઓળખાતો આ પાર્ક, ઐતિહાસિક રીતે ગોરાઓ માટે મોટા ભાગે પ્રતિબંધિત તરીકે જાણીતો હતો. પ્રગતિશીલ અને ભાઈચારાના પ્રતિક તરીકે શહેર વતી, નાગરિક જૂથો અને વિવિધ સ્થાનિક રહીશોના સૂચનથી 1980માં આ પાર્કનું નામકરણ માર્ટીન લ્યુથર કિંગની યાદમાં કરવામાં આવ્યું.  પાર્કમાં પાણીના સુંદર સ્થાપત્યો અને કોમ્યુનિટી સેન્ટર આવેલાં છે.  પાર્કના આંતરિક હિસ્સા તરીકે જાન્યુઆરી 1996માં સ્ટોન ઓફ હોપ સ્થાપત્યની સ્થાપના કરવામાં આવી હતી.  જેના પર 1964માં નોબેલ શાંતિ પુરસ્કાર સ્વીકારતી વખતે કિંગે આપેલાં વક્તવ્યના અંશો અંકિત કરવામાં આવ્યા છે. "ઇતિહાસ દેશો અને વ્યક્તિઓ દ્ધારા અપનાવાયેલી નફરતથી ભરેલા આત્મપતનના માર્ગના કાળની માળામાં ગુંચવાયેલો છે.  પ્રેમ એ વિશ્વની સમસ્યાઓના ઉકેલની એકમાત્ર ચાવી છે."

કોલંબિયાના સૌથી શ્રેષ્ઠ સ્થળોમાંનું એક **રિવરબેન્ક ઝૂ અને ગાર્ડન ** છે. રિવરબેન્ક ઝૂ સલુદા નદીના કિનારે સ્થિત 2000 જેટલાં પ્રાણીઓને કુદરતી રહેઠાણ પૂરું પાડતું અભ્યારણ છે.  નદીના પેલે પાર, વનસ્પતિના બગીચા આવેલા છે, જે બગીચા, જંગલપ્રદેશ, વનસ્પતિના એકત્રિકરણ સ્થળ અને નષ્ટ પામેલા અવશેષોનું સંગ્રહસ્થાન છે.  રિવરબેન્ક અમેરિકાના સૌથી શ્રેષ્ઠ પ્રાણીસંગ્રહાલયોમાં અગ્રીમ મનાય છે અને જે દક્ષિણ-પૂર્વનું પ્રમુખ પ્રવાસન આર્કષણનું કેન્દ્ર છે.  આ પ્રાણીસંગ્રહાલયે 2009ના વર્ષમાં 10 લાખથી વધુ પ્રવાસીઓને આર્કષ્યા હતાં. 

દક્ષિણ કેરોલિનામાં સર્પાકાર કોંગારી નદીના કાંઠે, **કોંગારી નેશનલ પાર્ક ** આવેલું છે, જેમાં અતિ મહત્વનાં વૃક્ષો, પ્રાચીન જંગલ, સુંદર કુદરતી દૃશ્યો અને વિવિધ વનસ્પિત અને પ્રાણી સૃષ્ટિ વસેલી છે.  અમેરિકામાં આવેલા સૌથી મોટા જૂના-વિકસિત તળિયા ધરાવતાં સખત લાકડા જંગલોની હારમાળાથી આ પાર્ક રક્ષાયેલો છે. પાર્ક આંતરરાષ્ટ્રીય જૈવિક અભ્યારણ છે. જે સખત લાકડા અને ઊંચા ચીલના વૃક્ષો, વરસાદી પુરના જંગલો અને આકાશ આંબતા વૃક્ષોના લાંબી વડવાઈઓ અને ઉત્તરી અમેરિકાના કેટલાક સૌથી ઊંચા વૃક્ષોનું ઘર છે.  કોંગારી રાષ્ટ્રીય ઉદ્યાન વનસ્પતિ અને પ્રાણીઓ માટે અભયારણ્યસ વૈજ્ઞાનિકો માટે સંશોધનનું સ્થળ, અને સ્વસ્થ વિશાળ ગોઠવણીમાં ચાલવા અને આરામ કરવાની જગ્યા પૂરી પાડે છે. 

**સીસક્વીસેન્ટેનિયલ સ્ટેટ પાર્ક** , સુદંર પગદંડીઓ અને મોહક તળાવોથી ભરપૂર પિકનીક સ્થળ છે.  કોલંબિયા ડાઉનટાઉન અને ત્રણ આંતરરાજય ધોરીમાર્ગોની નિકટતાના કારણે આ પાર્ક સ્થાનિકો તથા પ્રવાસીઓ તમામને આર્કષે છે.  સીસક્વીસેન્ટેનિયલ પરિવારોના પુનઃમિલન અને જૂથો પ્રવાસ માટે આર્કષક સ્થળ મનાય છે.  કુદરતની મૂળભૂત સમજ આપતા વિશિષ્ટ સમજ આપતા કાર્યક્રમો અહીંનું વિશેષ આકર્ષણ છે.  પાર્કમાં બે માળનું લાકડાનું મકાન છે, જે 18મી સદીનું છે, જેને 1969માં અહીં પુનઃસ્થળાંતરીત કરાયું હતું.  રીચલેન્ડ કાઉન્ટીનું આ સૌથી જૂનું હયાત મકાન ગણાય છે.  પાર્ક મૂળભૂત રીતે સિવિલિયન કન્ઝેર્વેશન કોર્પસ દ્વારા 1930માં બનાવાયું હતું.  તેમની કામગીરીના પુરાવા હજુ પણ અહીં હયાત છે. 

નવેમ્બર 1996માં, રિવર એલાયન્સે  લોકોને તેમની નદીઓથી જોડવા માટે લિનિયર પાર્ક સિસ્ટમનું સૂચન કર્યું હતું.  જેને **થ્રી રીર્વસ ગ્રીનવે ** નામ અપાયું, અને સભ્ય (કેસે, કોલંબિયા અને પશ્ચિમ કોલંબિયાના શહેરોની) સરકારો એ એલાયન્સ દ્વારા સુચવાયેલા અંદાજે 18 મિલિયન ડોલરના ખર્ચની દરખાસ્ત તથા નાંણા પૂરા પાડવાની વ્યુહનીતિનો સ્વીકાર કર્યો હતો. 

જયારે ભંડોળ એકત્ર કરવાની કામગીરી ચાલી રહી હતી, તે દરમિયાન કોંગારી નદી પર સ્થિત હાલના કોલંબિયા શહેરના સ્થળ પર થ્રી રીર્વસ ગ્રીન વે પ્રોજેકટ માટે પાઇલોટ પ્રોજેકટની તક ઊભી થઇ.  એલાયન્સને આ પ્રોજેકટ ડિઝાઇન કરવા અને સામાન્ય કોન્ટ્રાકેટર દ્વારા બાંધકામની પણ મંજૂરી અપાઇ.  1998માં સિસ્ટમના આશરે દોઢ માઇલ લાંબા ભાગને ખુલ્લો મુકાયો.  જે  પહોળા કોંક્રીટ રસ્તા, તોડફોડ ન થઇ શકે તેવી લાઇટ, કચરા પેટીઓ, ફુવારા, પિકનીકના બાકડા, નદી વગેરે નિહાળવા માટેના સ્થળો, માછીમારી માટેના સ્થળ, નાની હોળીઓ માટેના કિનારા સુધી લાવવાના સ્થળો, જાહેર આરામ કેન્દ્ર અને પાર્કિંગ જેવી સુવિધાઓથી સજ્જ છે.  આ પ્રોજેકટે બાકીના તમામ પ્રોજેકટ માટે સર્વસામાન્ય માપદંડ પૂરા પાડયાં.  સમયાંતરે, રસ્તાઓ ગ્રાન્બે થી રીવરબેન્ક ઝૂ સુધીના કરી દેવામાં આવશે.  હોડી ચાલકો, રમતવીરો, માછીમારોને આ વિસ્તારમાં પ્રવેશ અપાશે અને વધારાનો મંનોરંજનના ઉપયોગ માટે રિવરફ્રન્ટના માઇલો લાંબા પટ સાથે આયોજન કરવામાં આવશે. 

left|thumb|300px|કોલંબિયા કેનાલ ખાતે ઇસ્પ્લેનડે
ઐતિહાસિક કોલંબિયા કેનાલની બાજુ પર, **રિવરફ્રન્ટ પાર્ક ** અઢી માઇલ લાંબી પગદંડી ધરાવે છે. કેનાલના બે છેડા એક જૂના રેલવે બ્રીજથી જોડાયેલા છે જેનો ઉપયોગ હવે માત્ર ચાલવાના રસ્તા તરીકે જ થાય છે.  પાર્ક ચાલવા, દોડવા, સાયકલિંગ કરવા અને માછીમારી માટે જાણીતો છે.  પગદંડીની કેડી પર પિકનીકના ટેબલ તથા બાકડા આવેલા છે.  મુલાકાતીઓ અંતર માપી શકે તે માટે પગદંડી પર ચોક્કસ અંતર પર ચિન્હો મૂકાયા છે.  પાર્ક પાલમેટો પગદંડીનો ભાગ છે, જે ગ્રીન વિલેથી કાર્લસ્ટોન સુધી સમ્રગ રાજયમાં પથરાયેલી છે. 

કોલંબિયા વિસ્તારમાં અન્ય પાર્કનો સમાવેશ થાય છેઃ
* **ડબલ્યુ. ગોર્ડોન બેલ્સેર અર્બોરેટમ** 
* **મેક્સી ગ્રેગ્ગ પાર્ક** 
* **હ્યાટ્ટ પાર્ક** 
* **અર્લેવુડ પાર્ક ** 
* **ગ્રાન્બી પાર્ક ** 
* **ઓવેન્સ ફિલ્ડ પાર્ક ** 
* **ગૌગ્નાર્ડ પાર્ક ** 
* **સાઉધન ઈસ્ટ પાર્ક** 
* **હાર્બિસન સ્ટેટ ફોરેસ્ટ  ** 

અને અતિથિનો સત્કાર કરવાના અન્ય પાર્ક.

### તહેવારો અને વાર્ષિક કાર્યક્રમો 
* **ધ સાઉથ કોરોલિના સ્ટેટ ફેર ** દર વર્ષે ઓકટોબર મહિનામાં કોલંબિયામાં યોજાય છે. રાઇડ્સ, ભોજન અને રમતો સ્થાનિકો તથા બહારના મુલાકાતીઓને પણ આર્કષે છે. કલા, હસ્તકલા, ફૂલો તથા ઢોરઢાંખરના પ્રદર્શનથી મેળો ખીલી ઉઠે છે. 
* **સંત પેટ્રીક્સ ડે ફેસ્ટીવલ  ** ચોક્કસપણે કોલંબિયાનો ફાઇવ પોઇન્ટમાં યોજાતો મનપસંદ તહેવાર છે. દર વર્ષે માર્ચ મહિનામાં યોજાતો આ તહેવાર જીવંત બેન્ડ, હસ્તકલા, કલા અને મનભાવન વાનગીઓના રસથાળથી ભરપૂર હોય છે.
* **રિવરફેસ્ટ સેલીબ્રેશન ** એ દર વર્ષે વસંતઋતુની શરુઆતમાં ઊજવાતો વાર્ષિક તહેવાર છે.  ઊજવણીમાં ૫કે રિવર રન, સંગીત મનોરંજન અને કલા અને હસ્તકળા અને ખાણીપીણીની આર્કષણ વ્યવસ્થા હોય છે. 
* **ફિનલે પાર્ક ખાતે પૃથ્વી દિવસની ** ઉજવણી દર વર્ષે વસંતઋતુમાં થાય છે.  આ દિવસે પર્યાવરણ સંબંધિત બુથોનું પ્રદર્શન તથા પારંપરાગત ઊજવણીનું આયોજન થાય છે. 
* **દક્ષિણ કારોલિના ગે એન્ડ લેસ્બિયન પ્રાઈડ**  નામનો કાર્યક્રમ સપ્ટેમ્બર 2009ના બીજા સપ્તાહમાં યોજાયો હતો.  જેમાં મુખ્ય પરેડ તથા શનિવારે ઉત્સવ યોજાયો. 12મી સપ્ટેમ્બરના રોજ "એસસી પ્રાઇડ" રાજયના ગે, લેસ્બિયન, બાયોસેકસ્યુલ તથા હિજડા(જીએલબીટી) જૂથના લોકોના નાગરિક હક્ક પ્રત્યે સામાન્ય જનતામાં જાગૃતિ કેળવવાના હેતુસર યોજાય છે.  એસસી પ્રાઇડ સપ્તાહભર ચાલતો ઉત્સવ છે, જેમાં પ્રાઇડ પેજન્ટ અને બેંકવેટ જેવા કાર્યક્રમ ઉજવાય છે. 
* **આર્ટિસ્ટા વિસ્ટા  ** 1990માં નાનકડા સ્ટુડિયો શોકેસથી શરુ થયા બાદ હાલ કલાકારો અને કલાસંગ્રાહકો માટે એક અતિ મહત્વનો કાર્યક્રમ બન્યો છે.  જોકે સ્થાનિક કલાકારોનો આ કાર્યક્રમ માટે સિંહફાળો હોય છે, છતાં જાપાન, રોમાનિયા અને પોલેન્ડ જેવા દેશોના કલાકારો પણ આ ઉત્સવમાં ભાગ લે છે. 
* **વિવા લા વિસ્ટા **  ડાઉનટાઉન કોલંબિયામાં કોંગારી વિસ્ટાના હૃદય-સમા વિસ્તારમાં યોજાતો ખાણીપીણી મહોત્સવ છે.  જેમાં શહેરના લગભગ ચાર ભાગ જેમાં લિંકન સ્ટ્રીટથી લઈ લેડી ટુ સેનેટ અને ગ્રેર વિઝ સ્ટ્રીટના અનેક વિસ્તારમાં આ ઉત્સવ યોજાય છે.  ઉત્સવમાં હળવુ સંગીત, ઠંડાપીણાની સાથે વિસ્ટના પ્રચલિત રેસોરેન્ટની પણ લિજ્જત પીરસવામાં આવે છે. 
* **ગ્રીક ફેસ્ટીવલ ** દર વર્ષે સપ્ટેમ્બર મહિનામાં ડાઉનટાઉન કોલંબિયા હોલી ટ્રીનીટી ગ્રીક ઓર્થોડોકસ ચર્ચ ખાતે યોજાય છે.  પારંપરાગત ગ્રીક નૃત્ય, સંગીત, નાટક તથા ખાણી-પીણી ચાર દિવસના કાર્યક્રમનું ખાસ આર્કષણ રહે છે. 
* **ઇરમો ઓકરા સ્ટ્રટ **  સપ્ટેમ્બર મહિનાના અંતમાં યોજાતો બે દિવસનો ઉત્સવ છે. ઉત્સવમાં બે દિવસનો સ્ટ્રીટ ડાન્સ, 10 K રોડ રેસ, ગોલ્ફ ટુર્નામેન્ટ, કલા અને હસ્તકલા પ્રર્દશનો, રાઇડ્સ અને ખાણીપીણીનું સુદંર આયોજન થાય છે. અને સાથે દક્ષિણ કારોલિનાની સૌથી મોટી ઉત્સવ પરેડ પણ યોજાય છે. 
* **ફેમિલીફેસ્ટ** , અગાઉ ગોસ્પેલફેસ્ટ તરીકે જાણીતો હતો જે ફિનલે પાર્કમાં વસંતના અંતમાં યોજાતી ઓપન એર કોનસર્ટ છે(સામાન્યતઃ મેના અંત અથવા જૂનની શરુઆતમાં યોજાય છે.).  જેમાં હજારો શ્રોતાઓ અહીં આવે છે. કોનસર્ટ સ્થાનિક ગોસ્પેલ મ્યુઝિક રેડિયો સ્ટેશન ડબલ્યુએફએમવી દ્વારા યોજાય છે જેમાં સ્થાનિક અને રાષ્ટ્રીય સ્તરના જાણીતા ગોસ્પેલ કલાકારો ભાગ લે છે. 
* **ઇયુ કલેર રનેસન્સ ફેરનું  ** આયોજન 1998માં થયેલી તેની સ્થાપના બાદથી નિયમિત થાય છે. ઉતર કોલંબિયાના પડોશી ઇયુ કલેરની સિગ્નેચર ઇવેન્ટ તરીકે આ જલસો ખ્યાત થયો છે.  ઉત્સવમાં રનેસ્નસ(કળા-સાહિત્યનું પુનર્જીવન) પરેડ અને આઉટડોર કોનસર્ટનું આયોજન થાય છે. 
* **મેઇન સ્ટ્રીટ ઝાઝ ** દરેક વસંતના અંતમાં કોલંબિયાના જાણીતા ઝાઝ કલાકારોને લાવે છે. 
* **વિસ્ટા લાઇસ્ટ**  નવેમ્બરની મધ્યે દર વર્ષે યોજાય છે ઓપન હાઉસ વોકિંગ ટુર્સ અને રિસેપ્સેન, સ્થાનિક કલાકારોનું સંગીત મનોરંજન અને પ્રાચીન કોલંબિયા જિલ્લાની સફર આ જલસાના મુખ્ય આર્કષણો છે. 
* **જયુબેલીઃ ફેસ્ટીવલ ઓફ હેરીટેજ ** ઐતિહાસિક મેનસિમ્સ કોટેજ ખાતે એક દિવસ માટે યોજાય છે, જેનો હેતુ આફ્રિકન-અમેરિકન વારસાનું ગૌરવ કરવાનો છે.  ઉત્સવમાં કલા અને હસ્તકળા, વાર્તાપઠન અને સંગીત અને નૃત્યના કાર્યક્રમો યોજાય છે. 
* **અર્બન ટુરની ** સ્થાપના 2007માં થઇ હતી. નિશુલ્ક એવા એક દિવસના આ કાર્યક્રમનો હેતુ કામના કલાકો બાદ મેઇટ સ્ટ્રીટના કોરીડોરને જીવંત રાખવાનો છે.  સ્વ-માર્ગદર્શીત આ વોક્રીંગ ટૂરમાં સ્ટ્રીટ પર્ફોમર્સ અને સંગીતકારોનું જીવંત મનોરંજન, સ્થાનિક કલાકારો અને ડાઉનટાઉનના જીવનની એક ઝાંખી અને મેઇન સ્ટ્રીટના કેટલાક ઐતિહાસિક મકાનોની કથા સાંભળવાનો મોકો મળે છે. 
* **સાઉથઇસ્ટર્ન પિયાનો ફેસ્ટીવલ **  દેશ અને દુનિયાના નવોદિત યુવા પિયાનિસ્ટ વચ્ચેની મોહક આંતરરાષ્ટ્રીય હરિફાઇ જોવાનો સુંદર અવસર છે. 
* **ફિનલે પાર્ક સમર કોનસર્ટ સિરીઝ**  ફિનલે પાર્ક ખાતે ઉનાળામાં દર વર્ષે યોજાનારી કોનસર્ટ છે, જેમાં વિવિધ પ્રકારના કલાકારોનું સંગીત સાંભળવા મળે છે. 

### રમતગમત 
 
 **ક્લબ** 
 **રમત-ગમત** 
 **સ્થાપના** 
 **લીગ** 
 **સ્થળ** 
 

 કોલંબિયા ઇનફર્નો
 આઇસ હોકી
 2001
 ઇસીએચએલ
 નક્કી કરવાનું બાકી*

 કોલંબિયા બ્લોફિશ 
 બેઝબોલ
 2005
 કોસ્ટલ પ્લેન લીગ 
 કેપીટલ સીટી સ્ટેડિયમ

 કોલંબિયા ઓલ્ડે ગ્રે 
 રગ્બી યુનિયન
 1967
 યુએસએ રગ્બી 
 પેટોન સ્ટેડિયમ

*** *કોલંબિયા ઇનફર્નો સંબંધી નોંધઃખાનગી * નાંણા ભંડોળ દ્વારા પ્રવૃતિ ચલાવવાના પ્રયાસના ભાગરૂપ વર્ષ 2008-09, 2009-10, અને 2010-11 માટે ટીમે સ્વૈચ્છિક રીતે જ કામગીરી મોકુફ રાખી છે. *ટીમે અગાઉ કેરોલિના કોલિસમમાં ભાગ લીધો હતો.* 

દક્ષિણ કેરોલિના યુનિવર્સિટી પર રમતગમતના વિવિધ આયોજનો ઉપરાંત કોલંબિયા એ યુ.એસ. મહિલા અલિમ્પિક મેરેથોનનું 1996 અને 2000માં અને 2007માં જુનિયર વાઇલ્ડ વોટર ચેમ્પિયનશીપનું પણ આયોજન કર્યુ હતું જેમાં યુરોપના અનેક કનૂ અને કયાક રેસર્સે(96) ભાગ લીધો હતો.  કોલોનિયલ લાઇફ એરીના દ્વારા એનબીએ એકિસબિશન ગેમ્સનું પણ આયોજન કરાયું હતું.

## સ્થળો 
thumb|left|કોલોનિયલ લાઇફ એરીના
**કોલંબિયા લાઇફ એરીના** , જેનો પ્રારંભ વર્ષ 2002માં થયો, તે કોલંબિયાની પ્રીમીયમ એરીના અને એન્ટરટેઇનમેન્ટ ફસિલિટિ(મનોરંજન સ્થળ) છે.  અહીં કોલેજ બાસ્કિટબોલની રમત માટે 18000ની બેઠક વ્યવસ્થા છે, જે દક્ષિણ કારોલિના રાજયની સૌથી મોટી એરીના અને દેશમાં ઓન-કેમ્પસ બાસ્કિટબોલ ફસિલિટિમાંથી દસમી સૌથી મોટી છે, જે મેન અને વિમિન યુએસસી ગેમકોક્સ ટીમોનું ઘર છે.  દક્ષિણ કારોલિના યૂનિવર્સિટિના કેમ્પસ પર સ્થિત, આ ફેસિલિટિ પર કુલ 41 સ્વીટ્સ આવેલા છે, જેમાંથી ચાર એન્ટરટેઇન્ટમેન્ટ સ્વીટ્સ આવેલા છે, અને ફ્રાન્ક મેગુરે કલબ પાસે, 300ની કપેસિટિ ધરાવતા ફુલ-સર્વિસ હોસ્પિટાલિટિ રૂમ્સ છે.  અહીં પેડેડ સીટિંગ, ટેક્નોલોજિકલી એડવાન્સડ સાઉન્ડ સિસ્ટમ, અને ફોર-સાઇડેડ વિડિઓ સ્કોરબોર્ડ પણ છે.
thumb|right|કોલંબિયા મેટ્રોપોલિટિન કન્વેન્શન સેન્ટર
**કોલંબિયા મિટ્રપોલિટન કન્વેન્શન સેન્ટર** , જે દક્ષિણ કારોલિનાના એકમાત્ર ડાઉનટાઉન કન્વેશન સેન્ટર તરીકે 2004માં ખુલ્લુ મુકાયુ હતું, આધુનિક, સ્ટેટ-ઓફ-ધ-આર્ટ ફસિલિટિ ધરાવે છે જયાં વિવિધ પ્રકારની મીટિંગો અને કન્વેન્શનો યોજાય છે.  ઐતિહાસિક કોનગારી વિસ્ટા ડિસ્ટ્રિકટ ખાતે સ્થિત, આ ફસિલિટિ રેસ્ટરોરન્ટ્ન્સ, એન્ટીક અને સ્પેશિયાલિટી શોપ્સ, આર્ટ ગેલેરિઝ અને વિવિધ પોપ્યુલર નાઇટલાઇફ વેન્યૂઝથી નજીક છે.  મુખ્ય પ્રદર્શન હોલમાં પ્રર્દશન જગ્યાઓ; ધ કોલંબિયા બોલરૂમ; 1500 થી  અન્ય વધુ જગ્યા ઉમેરવી .  વ્યવસ્થા કોલોનિયલ લાઇફ એરીનાની આગળ જ સ્થિત છે. 

**વિલિયમ્સ-બ્રિસે સ્ટેડિયમ ** યુએસસી ગેમકોક્સ ફુટબોલ ટીમનું ઘર છે અને દેશના સૌથી મોટા કોલેજ ફૂટબોલ સ્ટેડિયમાંનું એક છે અને દક્ષિણ કારોલિનાનું બીજુ સૌથી મોટી સ્ટેડિઅમ છે.  અહીં 80,250 લોકો બેસી શકે તેટલી વ્યવસ્થા છે જે ડાઉનટાઉન કોલંબિયાના દક્ષિણે સ્થિત છે. સ્ટેડિયમની દિવાલ 1934માં ફેડરલ વર્કસ પ્રોગ્રેસ એડ્મિનિસ્ટ્રેશન ફંડ દ્વારા 17,600ની પ્રારંભિક બેઠક ક્ષમતા સાથે બંધાઇ હતી.  મૂળ નામ કારોલિના સ્ટેડિયમ હતુ, પરંતુ સપટેમ્બર 9, 1972માં તેનું નામ વિલિયમ્સ અને બ્રિસે પરિવારના માનમાં બદલવામાં આવ્યું.  શ્રીમતી મરાથા વિલિયમ્સ-બ્રિસે પોતાની લગભગ બધી જ સંપતિ સ્ટેડિયમના નવીનીકરણ અને વિસ્તાર માટે યુનિવર્સીટીને અર્પણ કરી દીધી હતી.  તેમના સ્વ. પતિ, થોમસ એચ.બ્રિસે, 1922થી 1924 દરમિયાન યુનિવર્સીટી માટે ફૂટબોલ રમતા હતા.

**કોગેર સેન્ટર ફોર આર્ટસ ** કોલંબિયાને સ્થાનિકથી માંડી વિશ્વ સ્તરના નાટક, સંગીત અને નૃત્યુના પર્ફોમન્સનો જોવાનો લાભ અપાવ્યો છે. અહીં 2256 વ્યક્તિઓ માટે બેઠક છે.  સેન્ટરનું નામ માનવપ્રેમી ઇરા અને નેન્સી કોગેરના નામ પરથી રાખવામાં આવ્યું છે જેમેને 15 મિલ્યન ડોલરના આ સેન્ટર માટે વ્યક્તિગત અને કોર્પોરેટ ફંડમાંથી માતબર દાન આપ્યું હતુ.  કોગેર સેન્ટર ખાતે પ્રથમ પર્ફોમન્સ લંડન સ્થિત ફિલહારમોનિક ઓરકેસ્ટ્રા દ્વારા શનિવાર, જાન્યુઆરી 14, 1989ના રોજ અપાયું હતું. આ સુવિધા સ્ટેટ ઓફ ધ સ્ટેટ એડ્રેસથી માંડી સાઉથ કારોલિના બોડી બિલ્ડિંગ ચેમ્પિયનશિપ અને સાઉથ કારોલિના સાયન્સ ફેરના આયોજન માટે જાણીતી છે. 

thumb|left|એસેમ્બિલ એસટ. સામે કારોલિના કોલિઝિયમ
**ધી કારોલિના કોલિઝિયમ** , જે 1968માં ખુલ્લુ મુકાયું હતું, તે શરૂઆતમાં 12400ની બેઠક સગવડ ધરાવતું અને યુએસસી ગેમકોક્સ બાસ્કેટબોલ ટીમોના ઘર તરીકે જાણીતું હતું. આ સ્થળનો ઉપયોગ કોન્સર્ટસ, કાર શો, સર્કસ, આઇસ શો, અને અન્ય પ્રચલિત મનોરંજન કાર્યકમોના સરળ આયોજન માટે પણ થઇ શકે છે.  કોલિઝિયમની વૈવિધતા અને ગુણવતા એવી છે કે એક જ સમયે યૂનિવર્સિટિ અહીં બોસ્ટન પોપ્સ, શિકાગો સિમ્ફનિ, ફેલ્ડ બેલેટ અને મહત્વનાં કલાકારોના અન્ય પર્ફોમન્સનું આયોજન સરળતાથી કરી શકે છે.  અક્સિટકલ સેલ અને સ્ટેટ-ઓફ-ધ આર્ટ લાઇટિંગ સિસ્ટમ જેવી વિશિષ્ટ સવલતો પણ કોલિઝિયમ ખાતે પ્રાપ્ત છે.  કોલિઝિયમ કોલંબિયા ઇનફર્નો, અને ઇસીએચએલ ટીમનું ઘર હતું.  જોકે, 2002માં કોલોનિયલ લાઇફ એરીનાના બાંધકામ બાદ કોલિઝિયમનો ઉપયોગ બાસ્કેટબોલ માટે બંધ કરી દેવાયો છે અને તેનું કલાસરૂમ સ્પેશમાં રૂપાંતર કરી દેવાયું છે હવે અહીં સ્કૂલ ઓફ જર્નાલિઝમ અને સ્કૂલ ઓફ હોસ્પિટાલિટિ, રિટેઇલ અને સ્પોર્ટસ મેનેજમેન્ટ કાર્યરત છે. 

**ધી ટાઉનશીપ ઓડિટોરિઅમ ** 3200 વ્યકિત માટે સીટો પ્રાપ્ય છે જે ડાઉનટાઉન કોલંબિયામાં સ્થિત છે.  આ જર્યોજિયન રિવાઇવલ બિલ્ડિંગ કોલંબિયાની આર્કિટેકચરલ ફર્મ લાફાવે એન્ડ લાફાવે દ્વારા ડિઝાઇન કરાયું હતું અને 1930માં બાંધકામ પૂર્ણ કરાયું હતું.  કોન્સર્ટસથી માંડી કન્વેન્શન અને રેસલિંગની મેચો સહિત અહી હજારો કાર્યક્રમોનું આયોજન થયું છે.  ઓડિટોરીયમ સપ્ટેમ્બર 28, 2005માં નેશનલ રજીસ્ટર ઓફ હિસ્ટોરિક પ્લેસિસમાં નોંધણી થઇ હતી અને તાજેતરમાં 12 મિલિયનના ખર્ચે અંદરની અને બહારની બાજુનું નવીનીકરણ પણ કરાવવામાં આવ્યું છે.

13 મિલિયન ડોલરનું **ચાર્લી ડબલ્યુ.જ્હોન્સન સ્ટેડિયમ ** બેન્ડીક્ટ કોલેજ ફૂટબોલ અને સોકરનું ઘર છે.  જેનું લોકોર્પણ 2006માં થયું હતું. જેની સામાન્ય બેઠક ક્ષમતા 11000 અને મહતમ 16000 છે. 

**કારોલિના સ્ટેડિયમ ** ફેબ્રુઆરી 2009માં ખુલ્લું મુકાયું હતું.  કોલેજ બેઝબોલ માટે 8400 કાયમી બેઠકો અને વધારાની 1000 સ્ટેન્ડિંગ રૂમ માટે પ્રાપ્ય છે, દક્ષિણ કારોલિના રાજયનું આ સૌથી મોટું બેઝબોલ સ્ટેડિયમ છે જે યુએસસી ગેમકોક્સ બેઝબોલ ટીમનું ઘર પણ છે.  ડાઉનટાઉન કોલંબિયામાં ગ્રેનબી પાર્ક નજીક સ્થિત આ ફસિલિટિમાં ચાર એન્ટરટેઇન્ટમેન્ટ સ્વીટઝ, લેફટ ફિલ્ડ લાઇન નીચે પીક્નિક ટેરેસ, અને ડાઇનિંગ ડેક આવેલા છે જેમાં આશરે 120 ચાહકો બેસી શકે છે.  સ્ટેટ-ઓફ-ધ-આર્ટ ફસિલિટિમાં ટેકનોલોજિકલી એડવાન્સ સાઉન્ડ સિસ્ટમ અને એક ઊંચું x  પહોળું સ્કોરબોર્ડ.  અને  ઊંચું x  પહોળું વિડિયો પોર્સન પણ છે. 

## પ્રશસ્તિ 
કોલંબિયાને તાજેતરમાં અમેરિકાના 30 સૌથી રહેવાલાયક પ્રદેશોમાં "સૌથી રહેવાલાયક પ્રદેશ" તરીકે સ્થાન પ્રાપ્ત થયું હતું.  આ ખિતાબ વોશિગ્ટંન સ્થિત બિન-નફાકારક સંસ્થા પાર્ટનર્સ ફોર લિવેબલ કોમ્યુનિટિઝ દ્વારા અપાયો હતો જે રચનાત્મક અર્થતંત્રમાં જે જુથો ઉતમ વિકાસ કરતા હોય છે તેમને પ્રોત્સાહન આપે છે.  કોલંબિયાને પરિવારનું પુનસ્થાપન કરવા માટે દેશના ટોપ મધ્યમ કદના બજાર તરીકે પણ પ્રશિસ્ત થયું છે.

## આજુ-બાજુના નગરો 
હાલમાં, કોલંબિયાના ચાર ભગિની શહેરો છે : 
*  કેઇસેરલ્યુર્ટન, જર્મની 
*  કલુઝ-નેપોકા, -રોમાનિયા 
*  પોલવિદે, બલગેરિયા
*  ચેલયાબિન્સક, રશિયા

## આ પણ જુઓ 
* કોલંબિયા (એમટ્રાક સ્ટેશન), કોલંબિયા, દક્ષિણ કોરોલિના
* કોલંબિયા કેનાલ, દક્ષિણ કારોલિના
* દક્ષિણ કારોલિનામાં કોલંબિયા શહેર ઝાઝ ડાન્સ કંપની 
* *કોલંબિયા સીટી પેપર* , કોલંબિયા, દક્ષિણ કારોલિનામાં ટેબ્લોઈડ કદનું અખબાર
* કોલંબિયા કોલેજ (કોલંબિયા, દક્ષિણ કારોલિના), કોલંબિયા, દક્ષિણ કારોલિનામાં ખાનગી મહિલા ઉદ્દાર આર્ટસ કોલેજ
* કોલંબિયા, દક્ષિણ કારોલિનામાં કોલંબિયા ફિલ્મ સોસાયટી
* કોલંબિયા હાઈસ્કૂલ (કોલંબિયા, દક્ષિણ કારોલિના)- કોલંબિયા, દક્ષિણ કારોલિના
* કોલંબિયા ઈન્ટરનેશનલ યુનિવર્સીટી, કોલંબિયા,. દક્ષિણ કારોલિના
* કોલંબિયા, દક્ષિણ કારોલિના, યુનાઈટેડ સ્ટેટસ (એફએએઃસીએઈ)માં કોલંબિયા મેટ્રોપોલીટન એરપોર્ટ. 
* કોલંબિયા, દક્ષિણ કારોલિનામાં કોલંબિયા મ્યુઝયમ ઓફ આર્ટ
* કોલંબિયા, ન્યુબેરી અને લૌરેન્સ રેલરોડ, દક્ષિણ કારોલિનામાં ઐતિહાસિક રેલરોડ
* કોલંબિયા, દક્ષિણ કારોલિનામાં કોલંબિયા ઓવેન્સ ડાઉનટાઉન એરપોર્ટ
* કોલંબિયા, દક્ષિણ કારોલિનામાં કોલંબિયા પ્લેસ મોલ
* *કોલંબિયા રેકોર્ડ* , કોલંબિયા, દક્ષિણ કારોલિનામાં 
* કોલંબિયા, દક્ષિણ કારોલિનામાં કોલંબિયા સ્પીડવે
* કોલંબિયા સાઉથ કેરોલિના ટેમ્પલ, ધી ચર્ચ ઓફ જીજસ ક્રીસિટ ઓફ લેટર-ડે સેઈન્ટસ તરીકે વપરાતું મંદિર
* કોલંબિયા થીયોલોજીકલ સેમીનરી, પહેલા કોલંબિયા, દક્ષિણ કારોલિનામાં હતું, હવે ડેક્ચર જ્યોજિયામાં છે. 
કોલંબિયા, એસી સ્પોર્ટસ ટીમોઃ
:
:* કોલંબિયા બ્લોફીશ, માઇનોર લિગ બેઝબોલ ટીમ 
:* કોલંબિયા ઓલ્ડે ગ્રે, રગ્બી યુનિયન કલબ
* દક્ષિણ કારોલિનામાં વેસ્ટ કોલંબિયા 

## સંદર્ભો 
## બાહ્ય લિન્ક્સ 
* શહેરની સત્તાવાર વેબસાઈટ 
* ધી કોલંબિયા મેટ્રોપોલિટીન કન્વેનશન એન્ડ વિઝિટર બ્યુરો  
* ધી સ્ટેટ ન્યુઝપેપર- કોલંબિયાઝ મેઈન ન્યુઝપેપર 
* 

શ્રેણી:દક્ષિણ કારોલિનામાં શહેરો
શ્રેણી:રિચલેન્ડ કાઉન્ટી, દક્ષિણ કારોલિના
શ્રેણી:કોલંબિયા, દક્ષિણ કારોલિના
શ્રેણી:દક્ષિણ કારોલિવામાં કાઉન્ટી બેઠકો
શ્રેણી:1787માં વસેલી વધુ વસ્તીવાળી જગ્યાઓ
શ્રેણી:અમેરિકાના આયોજિત શહેરો
શ્રેણી:કોલંબિયા, દક્ષિણ કારોલિના મહાનગરીય વિસ્તાર